Овқатланиш аҳоли саломатлигини белгиловчи муҳим омиллардан биридир. Тўғри овқатланиш болаларнинг меъёрда ўсиши ва ривожланишини таъминлаб, ўрта ёшли ва кекса кишиларда эса касалликлар профилактикасига, умр узайишига, иш қобилияти ошишига кўмаклашади ва уларнинг атроф-муҳитга мослашиши учун шароит яратади.\nСоғлом овқатланиш- организм ўсиши, меъёрий ривожланиши ва ҳаёт кечириши, саломатликни мустаҳкамловчи ҳамда касалликларга қарши курашиш қобилиятини оширувчи омиллардир, яъни соғлом овқатланиш соғлом турмуш тарзининг асосий тамойилларидан биридир. Соғлом турмуш тарзи кенг тушунча бўлиб, у жисмоний фаоллик, зарарли одатлар (гиёҳвандлик, тамаки чекиш, спиртли ичимликлар истеъмол қилишга йўл қўймаслик) ва рационал овқатланишдемакдир.\n“Рационал овқатланиш” деганда кўпчилик мазали, тўйимли, экологик тоза озуқаларни назарда тутади. Бу катта хатодир. Айнан шундай озуқалар кўпгина сурункали касалликлар (семириш, қандли диабет, юрак қон томир ва ошқозон ичак касалликлари, артериал босимнинг ортиши, инсульт)ни вужудга келтириб, меҳнат фаолияти сусайишига олиб келиши мумкин. Яхши кўрган таомларни ортиқча истеъмол қилиш эса оқсиллар, углеводлар, ёғлар ўртасидаги мувозанатни бузилишига ва бунинг оқибатида озуқавий моддаларнинг биологик жиҳатдан тўлиқ бўлган талайгина витаминлар, макро ва микроэлементлар етишмаслигига, сабзавот ва мевалар, сутли маҳсулотлардан етарлича фойдаланмасликка сабаб бўлади.\nОвқат бизнинг организмимизни мўтадил даражада ушлаб турувчи манба(ёқилғи)дир, демак, биз бу манбадан саводли ва илмий асосланган ҳолда фойдаланишимиз керак. Айниқса ёшлар учун бу жуда муҳимдир.\nОвқатланиш тартиби- овқат қабули маълум давомийликда, маълум сон ва интервалга эга бўлиши керак:\nНонушта, тушлик, иккинчи тушлик, кечки овқат.\nТўғри овқатланиш тартиби ўз ичига озиқ овқат моддаларининг, суткалик истеъмол меъёрларини ва одамнинг ёшига, жинсига, тана оғирлигига, машғулотларнинг турига, индивидуал саломатлик ҳолатига мувофиқ ҳолда суткалик энергия сарфини ишлаб чиқаришни ўз ичига олади.\nСоғлом овқатланиш шартлари:\nТурли хил озиқ-овқат маҳсулотларини истеъмол қилинг.\nКунига бир неча маҳал ҳар хил сабзавот ва мевалар истеъмол қилинг, яхшиси янги узилган маҳаллий сабзавот ва мевалардан (кунига камида 400гр) истеъмол қилинг.\nНон (250-300гр) йирик тортилган(қора ёки 2-навли)ун маҳсулотлари(50гр), ёрмалар (50-80гр ва картошка (150-200гр) ҳар куни истемол қилиниши лозим.\nЁғ истемол қилишни назорат қилиш зарур. Ҳайвон ёғларини ўсимлик ёғларига (20-25г)алмаштириб боринг.\nЁғли гўшт ва улардан тайёрланган маҳсулотларни дуккаклиларга, балиқ, товуқ(100г) ёки ёғсиз гўшт(100г)ларга алмаштиринг.\nТаркибида ёғ миқдори кам бўлган сут(200мл), қатиқ ёки кефир(200мл), ёғ ва туз миқдори кам бўлган сут маҳсулотлари-творог, йогурт ва пишлоқ(60-80гр) истеъмол қилинг.\nТаркибида қанд миқдори кам бўлган маҳсулотларни танланг ва қандни камроқ истеъмол қилинг,ширинликлар истеъмолини чегараланг.\nТузни кам истеъмол қилинг.Кунлик овқатланиш рационидаги умумий ош тузи миқдори бир чой қошиқ, яъни 5гр дан ошмаслиги лозим.Фақат йодланган ош тузини истеъмол қилинг.\nОвқатланганда чой ичманг. Чой ўрнига сабзавот ва меваларнинг табиий шарбатлари ёки оддий қайнатилган сув ичишингиз мумкин. Чойни асосий овқатланишлар орасидаги танаффусларда истеъмол қилинг.\nЧақалоқларни ҳаётининг дастлабки олти ойи мобайнида фақат она сути билан боқишга ҳаракат қилинг. Кейинчалик она сутидан ажратмасдан, аста –секинлик билан қўшимча овқатлар бериш лозим бўлади.\nТаомни тўғри тайёрлаш йўлларини (буғда пишириш, қайнатиш) билиш, овқат пишираётганда тозаликка риоя қилиш, озиқ-овқат хом ашёсини тайёр овқатлардан ажратиб қўйиш, овқатни яхшилаб пишириш, озиқ-овқат маҳсулотларини хавфсиз ҳароратда сақлаш, янги бузилмаган маҳсулотларни харид қилиш - буларнинг бари озиқ-овқат билан боғлиқ касалликлар профилактикасининг асосий тамойилидир.


Ўзбекистон тарихида шу пайтгача нечта молия вазири тайинланган? Энг муҳим масала улар қаерларда ўқиган ва ҳозир нима ишлар билан банд? Бугун шу саволларга жавоб излаймиз...\nЭркин Боқибоев — (1991-1996)\nЭркин Боқибоев мустақил Ўзбекистон тарихидаги биринчи Молия вазири ҳисобланади. У 1934 йилда Тошкент шаҳрида хизматчи оиласида туғилди. 1957 йилда Тошкент молия-иқтисод институтини (ҳозирги Тошкент давлат иқтисодиёт университети) тамомлаган.\nУ 1999 йилдан умрининг охиригача “Нуроний” жамғармасининг Марказий кенгаши раиси сифатида фаолият кўрсатган. Унинг кўп йиллик самарали меҳнати давлат томонидан муносиб тақдирланди. Эркин Боқибоев Ўзбекистонда хизмат кўрсатган иқтисодчи фахрий унвони, “Дўстлик”, “Эл-юрт ҳурмати”, “Меҳнат шуҳрати” орденлари билан мукофотланган эди. У 2016 йилда 82 ёшида ҳаётдан кўз юмган.\nБахтиёр Ҳамидов — (1996-1998)\nБахтиёр Ҳамидовнинг қаерда таҳсил олганлиги тўғрисида очиқ маълумотлар мавжуд эмас. 2018 йилда ўша пайтда 72 ёшни қаршилаган Бахтиёр Ҳамидов Ўзбекистон банклар ассоциациясининг бош директори этиб тайинланди ва ҳозиргача ушбу лавозимда ишлаб келмоқда.\nШунингдек, макроиқтисодиёт ва статистика вазири (2000 йилгача), Қашқадарё вилояти ҳокими (2000—2002), бундан ташқари, ҳозирги “Ипотека банки” раиси лавозимларида фаолият юритган.\nРустам Азимов — (1998-2000) ва (2005-2016)\nРустам Содиқович Азимов – 1958 йил 20 cентябрида Тошкентда туғилган. Таниқли физик олим, академик Содиқ Азимовнинг ўғли ҳисобланади. У бир қанча олий таълим муассасаларини тамомлаган, жумладан, Тошкент Давлат университети, Тошкент ирригация ва қишлоқ хўжалигини механизациялаш институти, магистратура босқичини Буюк Британиядаги Оксфорд университетида ўқиган. 1992 йилда Европа тикланиш ва тараққиёт банкининг Ўзбекистон бўйича бошқарувчиси лавозимида бўлган. 2001 йил – корхоналарнинг банкротлик ва санацияси масалалари бўйича ҳукумат комиссияси раиси. 2016 йилда Вазирлар Маҳкамасининг фармони билан Республика Олий ва ўрта махсус таълим вазирлиги Бош вазир ўринбосари, ўша пайтдаги молия вазири Рустам Aзимовнинг ваколатига ўтказилган. Вазирлик раҳбарияти тўрттага қисқартирилиб, марказий аппаратлар сонидаги чекловлар бекор қилинган. Шундай қилиб Aзимов молия билан бир қаторда таълим ва фан соҳаларига ҳам раҳбарлик қилган. Рустам Азимов 2016 йилнинг 15 декабрь куни Молия вазири лавозимидан бўшатилди. Унинг ўрнини эса 2011-2016 йилларда — Ўзбекистон Республикаси иқтисодиёт вазирининг биринчи ўринбосари бўлган Ботир Хўжаев эгаллади. Рустам Азимов 1998-2000 йилларда молия вазири бўлган. Шу билан бирга 2000 йилда Молия вазири бўлиши билан бир қаторда Ўзбекистон Республикаси Бош вазирининг ўринбосари вазифасини параллел олиб борган. Кейинчалик, орада 2000-2003 — Ўзбекистон Республикаси Бош вазирининг ўринбосари — Макроиқтисодиёт ва статистика вазири, 2003-2005 — Ўзбекистон Республикаси Ташқи иқтисодий алоқалар вазири лавозимларида хизмат қилган. Шундан сўнг, 2005-2008 — Ўзбекистон Республикаси Молия вазири сифатида аввалги фаолиятига қайган.\n2008 йил 22 ноябрдан 2016 йилгача — Ўзбекистон Республикаси Бош вазирининг биринчи ўринбосари — Молия вазири, макроиқтисодий ривожлантириш мажмуаси раҳбари сифатида ишлаб келаётган эди. Азимов 2017 йил 6 июнь куни ҳукуматдаги барча лавозимларидан озод этилиб (Жамшид Қўчқоров бош вазир ўринбосари сифатида тасдиқланган), “Ўзбекинвест” экспорт-импорт миллий суғурта компанияси Бош директори этиб тайинланган, айни вақтда ҳам у мазкур лавозимда иш олиб бормоқда. "Фидокорона хизматлари учун", "Меҳнат шуҳрати" орденлари билан тақдирланган.\nМамаризо Нурмуродов — (2000-2004)\nМамаризо Нурмуродов 2000-2004 йилларда Молия вазири бўлган. У 1960 йилда Самарқанд вилояти Ургут туманида туғилган. 1977 йилда Тошкент халқ хўжалиги институтига ўқишга кирган. 1982 йилда Ленинград иқтисодиёт-молия институтини битирган. 1982-1985 — Тошкент халқ хўжалиги институти ўқитувчиси. 1985-1988 — Москва молия институти аспиранти. 1989-1993 — Тошкент халқ хўжалиги институти доценти. 1993-1996 — Ўзбекистон Республикаси Марказий банки илмий тадқиқотлар маркази директори. 1996-2000 — Ўзбекистон Республикаси Марказий банки раисининг биринчи ўринбосари. 2004-2006 — Самарқанд вилояти ҳокими. 2006-2017 — Ўзбекистон Республикаси Марказий банки раисининг маслаҳатчиси. 2017 йилдан ҳозиргача — Ўзбекистон Республикаси Марказий банки раиси.\nСаидахмад Раҳимов — (2004-2005)\nСаидаҳмад Раҳимов 2004-2005 йилларда Тошкент қишлоқ хўжалиги институтини тамомлаган. Иқтисодиёт фанлари номзоди. 1993—1995 йилларда — Ўзбекистон Республикаси Марказий банки Пул-иқтисодиёт бош бошқармаси таҳлил бўлими бошлиғи, Пул-кредит сиёсати бошқармаси таҳлил маркази бошлиғи, кредитни тартибга солиш бошқармаси бошлиғи вазифасини бажарган.\n2002 йил 28 июндан 2003 йил июнгача - Ўзбекистон Республикаси Ҳисоб палатаси раиси. 2003-2004-йиллар июнь ойидан Ўзбекистон Республикаси Президентининг ижтимоий-иқтисодий сиёсат масалалари бўйича Давлат маслаҳатчиси. Ҳозирги фаолияти тўғрисида маълумотлар йўқ.\nБотир Хўжаев — (2016-2017)\nБотир Хўжаев 2016-2017 йилларда Молия вазири бўлиб ишлаган. У 1956 йилда туғилган, 1979 йилда Тошкент темир йўл муҳандислари институтини тамомлаган. 1992−1996 йилларда - Тошкент шаҳар Чилонзор тумани ҳокимининг биринчи ўринбосари ва Тошкент шаҳар ҳокимининг ўринбосари бўлиб ишлаган, 1996−1997 йилларда - Давлат мулки қўмитаси раисининг биринчи ўринбосари, 1997−1998 йилларда - Вазирлар Маҳкамаси Ахборот-таҳлил бошқармаси бошлиғи ўринбосари, 1998−2002 йилларда - Солиқ қўмитаси раисининг биринчи ўринбосари ва раиси, 2002−2005 йилларда Вазирлар Маҳкамасининг Ахборот-таҳлил бошқармаси бошлиғи лавозимларида фаолият кўрсатган. У 2005−2006 йилларда - Президентнинг ижтимоий-иқтисодий масалалар бўйича давлат маслаҳатчиси бўлган, 2006−2009 йилларда - Иқтисодиёт вазири, 2009−2011 йилларда — бош вазир ўринбосари - Давлат архитектура ва қурилиш қўмитаси раиси, 2011−2016 йилларда - Иқтисодиёт вазирининг биринчи ўринбосари сифатида ишлаган. 2016 йилдан Молия вазири лавозимида ишлаган Ботир Хўжаев 2017 йилда Иқтисодиёт вазири лавозимига ўтказилган, 2019 йил январида президент фармони билан бу вазирлик қайта ташкил этилиб, Иқтисодиёт ва саноат вазирлигига айланган, Хўжаев вазирлик раҳбари сифатида лавозимини сақлаб қолганди.\n2020 йилнинг февралида у бош вазир маслаҳатчиси лавозимига тайинланиб, пенсияга чиққанлиги туфайли ўша йилнинг апрель ойидаёқ вазифасидан озод қиланган эди. Аммо Ботир Хўжаев 2020 йилнинг ўзидаёқ, “Росгеология”нинг Ўзбекистондаги Rosgeo Uzbekistan ширкатига раҳбар бўлди. “Росгеология” бир қатор лойиҳаларни амалга ошириш ва ҳамкорликнинг бошқа йўналишларини ривожлантириш учун Ўзбекистонда Rosgeo Uzbekistan компаниясини ташкил қилган эди.\nЖамшид Қўчқоров — (2017-2020)\nЖамшид Анварович Қўчқоров 1964 йил 19 октябрда Самарқанд вилояти Каттақўрғон туманида туғилган. 2017-2020 йилларда Ўзбекистон Республикаси Бош вазирининг макроиқтисодий таҳлил ва башорат қилиш, молия ва банк тизимларини ислоҳ қилиш, хусусий тадбиркорлик ва кичик бизнесни ривожлантириш бўйича ўринбосари лавозимида ишлаган, Ўзбекистон Молия вазирлигини бошқарган.\n2020 йил 24 январдан бошлаб, ҳозиргача Ўзбекистон Республикаси Иқтисодий тараққиёт ва камбағалликни қисқартириш вазири лавозимида ишлаб келмоқда. Иқтисод фанлари номзоди. Маълумотига тўхталадиган бўлсак,1985 йилда Тошкент Халқ хўжалиги институтини (Тошкент давлат иқтисодиёт университети), 1996 йилда Колорадо университетини (АҚШ) тугатган.\nТимур Ишметов (2020 йилдан – ҳозиргача)\nИшметов 2020 йил 20 февралдан бошлаб Ўзбекистон молия вазири. У 1979 йилда Тошкентда туғилган. 2000 йилда Тошкент молия институтининг “Молия ва кредит” факультети, 2005 йилда Бирмингем университетининг International Money and Banking йўналишида магистратура босқичини, 2007 йилда -Тошкент юридик университетининг ҳуқуқшунослик факультетини тамомлаган.\nFahriddin 13 мая 2022 12:04\nQancha Pora olgan va qanchasi chet elga chiqib ketgani xaqida gap bo'lishi kerak edi. Afsuski bu xaqida gap yo'q... Masalan R.Azimov tog'risida yozish mumkin edi...\nJamshid Baratov 8 июня 2022 14:58\nTimur Eshmetov obektivkasida xato joyi bor 2007 yil Yuridik Unverstet bolmagan institut bolgan qolaversa Yuridik Institutda huquqshunoslik fakulteti mavjud emas


Аргентина ўтган йили йўқотган сувости кемасини...\n17.11.2018 14:14 0 2170\nАргентина ҳарбий-денгиз кучлари 2017 йилнинг ноябрь ойида йўқолиб қолган «Сан-Хуан» сувости кемаси Атлантика океани тубидан топилганини маълум қилди. Кема бортида 44 киши бўлган.\nСубмарина АҚШнинг «Seabed Constructor» кемаси ёрдамида 800 метр чуқурликдан топилди.\n«Сан-Хуан» 2017 йилнинг 15 ноябрь куни Аргентинадаги ҳарбий-денгиз базасига қайтишда йўқолиб қолганди. Кема билан сўнгги алоқадан сўнг портлашга ўхшаш овоз қайд этилганди. Ҳалокатга нима сабаб бўлгани ҳануз аниқмас.\nАргентина сувости кемаси


Kutubxona - Xursandbek Toʻliboyev. Visolsiz ishq (monolog-qissa) / Kiril\nSiz shu sahifadasiz: Xursandbek Toʻliboyev. Visolsiz ishq (monolog-qissa) / Kiril\nАсар номи Висолсиз ишқ (монолог-қисса)\nВисолсиз ишқ (монолог-қисса)\nЭй сен – баҳор гўзаллигига кўнгил қўйган йигит, кузнинг хазонлари ва совуқлари борлигини ҳам унутма!\nМен сени деб савобларга урдим бош,\nМен сени деб гуноҳ бўлдим, бағритош,\nТағин ўй-хаёллар уммонига кўнглим-бутун борлгиим билан ғарқ бўлганимча, ўз-ўзимни таҳлилу тафтиш этганим-этган. Сен ойдек рухсорингни кўз-кўз қилиб, нотаниш чеҳралар билан кулиб яйраб юрганинг алам қилади менга. Ахир ўзинг айтгандинг-ку? «Мен сизсиз хеч качон яшамайман ва мен сизга турмушга чиқаман. Мени кутинг ва севинг!». Қанчалар ақллисан-а? Қанчалар бахтиёрсан! Ғарибгина хонамда ўлтириб, китоб жавоним орасидан суратингни ахтараман. Топгач, унга узоқ тикилганча суҳбатим ошкор. Мана, ҳозир ҳам шу кўйи ёлғиз ўтирибман. Сурат ва сийрат! Кўринишингдан кучли ва ақлли, иболи ва ҳаёли қизга ўхшайсан! Ҳаётда ҳам шундайсан, лекин сени севган инсонни, унинг қалбини тушунишни истамайсан-да?..\nБиласанми, менинг шу кунгача тортган азобларим, чеккан заҳматларим, сенинг висолингга етишмоқ ва жамиятда, ҳаётда, умуман яхши-ёмон одамлар орасида муқим яшамоқ учундир. Ва шундай сайъ-ҳаракатларимга берилган инъомни Худонинг сийлови ва марҳамати дея қабул қилганман, кўникиб яшаганман. Аммо, сен бундай ҳурмату эътиборни, ардоғу муҳаббатни кўтариб билмадинг, билолмадинг! Ҳар вақт суратингга тикилганимда камондек қошингга, ўйчан ва маъюс кўзингга термулиб, оқибат кимсасиз оролдек ҳувиллаган кўнгилга ва ёлғизликка гирфтор бўлишимни қайдан билибман?..\nҲозир катта шаҳарнинг қоқ марказида ғарибгина кулбамда ўлтириб, иккимизнинг илк бор танишган ўшал беғам, бахтиёр лаҳзаларни кўз олдимдан бир-бир ўтказиб, хотирлаяпман… Ўшанда сен менга нима деганингни бир ўйлаб кўрганмисан?! «Мен сизни ҳеч қачон ёлғизлатиб қўймайман, доим оғир ва шод кунларингизда ёнингиздан жилмасадан ҳасратингизга шерик бўламан» деган эдинг. Оқибат, кўнглимдаги ҳаммадан қизғонган туйғуларим сенга етиб-этмай ҳавода учиб соб бўлди… «Севаман» деган биргина сўзни айтмоқ учун узоқ йиллар ўзимни тайёрладим. Натижа кутганимдек бўлмади. Эслагин сен-менга, мен-сенга суянардик. Кўнглингни тўлдирган дарду ҳасратингни айтмасанг ҳам, юз-кўзларинг аниқ ифода қилиб турарди. Ҳаётда бўлсин, дўсту душманлар орасида юриб, ҳар хил хунрезликларни, хиёнатларни кўриб турсам ҳам, кўнглимга гард, юрагимга доғ туширмадим… Чунки у ерда фақат Сенгагина бўлган муҳаббатим яшарди… Энди-чи? Энди ўша ишқ айлаган маконда – БЎШЛИҚ ҳукмрон! Шу сабаблими ёки бошқа асрори борми, қўлим ишга бормайди, бошим айланади, аниқ фикрлардан чалкашганим-чалкашган…\nМен худди ўрмонда узоқ вақт ёлғизлик ва телбаликда умргузонлик қилиб, йиллар ўтгач одамлар орасига келиб қўшилган, кўпчилик орасида тамомила бегона кимсага ўхшайман, холос! Буларнинг бари тақдири азалнинг пешонамга катта ҳарфлар билан муҳрлаб кетган қисмат ёзуғига ўхшайди… Ҳар гал қишлоғимга, сен ва мен туғилиб ўсган юртимга бормоқ учун йўлга чиққанимда, беихтиёр кўз олдимда сен пайдо бўласан. Отам, онам, ака ва укаларимни, дўсту биродарларимнинг ҳолидан хабар олгани, уларни зиёрат этгани бораётган бўлсам ҳам, юрагимнинг туб-тубларида биринчи сени учратсаму ўтли нигоҳларингга тўйиб-тўйиб боқсам, шамолнинг алласида учаётган узун сочларингни силасам деган хаёллар бутун борлиғимда чарх уради…\nVa, bunga ism ham topgandekman – ORZU! Bu foniy dunyoda orzusiz inson yoʻkdirki, bir dam yaqinlari diydorini sog‘inmanan boʻlsin. Har qanday ezgu niyatlarimiz orzular bag‘rida yetiladi, pishadi. Xuddi daraxt tukkan mevasi pishgani kabi… yoki aksincha.\nКўзларим йўлингда паришон ҳолат термулганимча сенга мактуб йўллаяпман. Мажнун бир умр «севиш» қисматига дучор бўлиб ва шундай жазоланган экан, мен ҳам худди мажнунлар каби «оҳ-фиғон» чеккувчи ошиқлар хилиданман. «Инсонни инсон тушунмоғи керак» деб битилган мукаддас ўгитларда. Нега энди севги-муҳаббатни совуқ ҳисоб-китоблар орқали ҳал этишни маъқул топасан. Ахир кўнгил мисли дарё, борлиқ Худонинг уйи бўлса, шундай яшашни ўзингга эп кўрсанг! Мен ҳозир сендан олис бир юртда, хонамда ўтириб, оқ қоғоз юзини дил изҳорим билан безамоқдаман. Қўлимга қалам тутишга бирдан-бир сабаб – СОҒИНЧ! Соғинч кўзга кўринмас, қўлга илинмас ботиний дардки, мени ўз комига бутунлай асир этди. Ипсиз боғлади. Шу сабабдан тўлган юрагимни, оғриқдан зўриққан қалбимни бўшатаяман. Водариғ! Юрак, кўнгил ва борлиғим, кимсасиз оролдек ҳувиллаб ётса-ю, шунча сўз ва нидолар булоқ янглиғ қайдан тўлиб-тошаётган экан-а? Ажабо! Ҳайронман. Яратганнинг инояти ила шундай АРОСАТ ботқоғига ботиб қолган бўлсам, Тангрим ўзинг сабаблар сабабчиси мени бундай азобдан халос эт! Қилган гуноҳим бўлса, ўзинг маъғфират қил!..\nДеразадан ёқимли шамол эсмоқда. Ташқридаги хаёт эса менга унчалик муҳим эмас. Ичимдаги исёнкор ҳаётнинг темир қолипларидан эсон-омон қутилиб чиқмоқни истайман фақат. Бу исён эса ўз-ўзимни таҳлил ва тафтиш қилишга, мувозанатимни сақлаб юришга қаратилган бўлса, минг розиман!.. «Ҳар нафас бир имтиҳон айлайди Ҳақ» деган экан Мавлоно Румий. Ҳар лаҳза, ҳар бир ўтаётган кунимда имтиҳон этилаётган инсон менинг ўзимдирман, балки? Шундай фикрга келишимга асос ҳам топгандекман… буларнинг барчаси сен ва мен ўртасидаги масофанинг узоқлашуви, синиши оқибатидир. Шугина туфайли сендан минглаб чақириб олисларда, жудоликда ўлтириб, қоғоз юзига қалб сирларимини бир-бир тўкаётгандирман…\nҚишлоқ. Ҳали-вери тузалмайдиган дардимнинг онаси. У ерга борганимдан, бормаганим афзалроқмикин? Ўйланман. Кўримсиз ва афтода ҳолда, худди кўчадаги тиланчилардек синиқ ва сўлғин юз билан қандай борай? Яқинлар, менга таниш ва нотаниш кимсалар кўрса нима деб ўйламайди. «Орзулари саробга айланибди, қушнинг парвози синибди, ҳолига вой» дея гап-сўз қилишмайдими? Ўзларини жамият ва ҳаёт тартиботларини сидқидилдан бажараётган одамдек тутиб, фалсафа тўқишмайдими? Наҳотки ўз туғилиб ўсган, киндик қонинг томган юртингга боришга юз бўлмаса? Бобур Мирзорга ўхшаб, «Ҳинд сори» бош олиб кетмоқ керакми?\nМен эса жавобсиз саволларим моҳиятига шўнғиб, тахминларим тўғри чиқажагини фаҳмлагандекман. Ҳар бир босган қадамим хатоларнинг уясига ўхшаб туюлади. Оғир-босиқ қадамлар сенга нималарни ҳадя этаётганини наҳотки билмасанг?..\nЭсимни танибманки, мислсиз азоблар исканжасида сиқиламан. «Азоб нима?» деган саволлар миямда ғужғон айланади. Жавоб эса ҳеч қандай шаклу кўринишга эга эмас. Ичимдаги исён тезроқ майдонга чиқишимга чорлайди, ғала-ғовур шаҳарлараро одамлар орасида одамдек юришга етаклайди, аммо натижа кутилгандек бўлиб чиқмайди…\nХонамдаги чироқни ёқаман. Ичкари нур ила ёришади. Бу ёруғлик хонадаги буюм ва китобларни кўрсатиш учун бир восита, холос. Кўнглимни нурафшон айлайдиган, тобора музга айланиб бораётган юрагимни қутқарадиган – СЭН йўқсан! Фақат биргина сурат олисларга тикилган кўзим овунчоғи, кўнглим юпанчи. Дил суянчиғи, уни хурсанд айлайдиган – СЭН қанисан? Сурат ва хотирадан бўлак ҳеч вақо йўқ! «Ёлғизлик ҳалокатга олиб келади. Зеро, инсон ўзига керакли нарсаларни фақат жамият ёрдамида қўлга киритиши мумкин», - деган Ибн Синонинг вақида айтиб ўтган ҳимкатининг мағзини чақиб ва шундай жарлик ботқоғидан халос бўлиш чорасини излайдиган бўлсам – қаердасан?..\nҲар бир ўтаётган кун ёлғиз бошимга талай муаммоларни кўндаланг қўяди. Бир-бир одимлайман. Ҳаракатларим зое кетмаслиги учун қаддимни адл кўтараман. Кенг ва озғин елкаларимни кийим воситасида бошқалардан паналайман. Кўчага боласини излаб, уйдан отилиб чиққан она каби чиқарканман, бугун нима бўлиши, ким ва қандай чеҳраларга рўбарў келишимни олдиндан сезгандекман... Қанийди сени учратиб колсам. Тасодифан рўй берган ҳодисалар кўпинча инсонга бахт келтириши айни ҳақиқат-ку? Ахир илк бор айтилган изҳоридил тингловчини – рўбарангдаги инсоннинг чеҳрасини ойдек ёритган бўлса, тасодиф туфайли қўлга киритлган бойлик ҳам шулар хилидан эмасми?\n«Инсон ўз эҳтиёжларининг ёнида яшайди» дейди Румий. Менинг бирдан-бир зарур эҳтиёжларимдан энг зарури – СЭН! Мен хаёлда учкур от каби, учмоқни кўзлайман. Оқибат биргина ширин сўзинг ёлғизлик азобида зада бўлган дилимни келажак сари сафарбар этса, овутса дейман. Лаҳза сайин минглаб орзулар оғушида кезинаман. Гоҳо севинсам, зум ўтмасданоқ сиқиламан. Ҳувиллаб қолган қалбимни, бўшлиқдан иборат ҳаётимнинг бир маромга тушиб олишини сендан бўлак ким ҳам эпларди дейсан?.. Ҳеч ким! Ҳеч қачон! Шу кўйи дилимга малҳами дори излаб китоб титкилайман. Шеър аввал ичимда, сўнгра тилимда айлангани-айланган:\n- Сезиб тонг бўйини – қушлар уйғонди,\nКўзимга нур тегди – қушлар уйғонди.\nСенсиз тун ўтганди, кун келар сенсиз,\nБедор ҳолимда ҳам тушлар уйғонди.\n- Ошиқнинг ҳаёти тушдир, азизим,\nТушлари бир гўзал ишдир азизим.\nҚалбингдан узлуксиз кушлар ясаб тур,\nСоғиндим – мен томон учдир, азизим.\nБоқ қуёш чиқмайин қайтадан ботди,\nҚишнинг оқшомида юрагим қотди.\nҚанотли қалбимининг «оҳ»ин эшитдим,\nУни ким йиғлатди, уни ким отди.\n- Такдирнинг овчиси бурчдир, ёлғизим,\nБу ҳаёт бешафқат кучдир, ёлғизим.\nБедор чоғингда ҳам туш кўргин, туш кўр,\nАнглагин муҳаббат тушдир, ёлғизим .\nШеърнинг илоҳий бир мўъжиза эканлигини, сени учратиб, кўнгил қўйган кунимдан буён англадим. Муҳаббат илк бор қўлимга қалам тутқазганидек, бутун борлиғимни пароканда айламоқни касб этди. Жамият ва мен ўртасидаги мувозанатимга путур етди. Қалбимдаги жароҳатдан сизиб оқаётган қон эса кўзларимга акс урди. Барчаси сенинг туфайлидир… барчаси сенсизлик оқибатидир. Сенсиз яшашга кўниколмай, минг азоб ичра эшилиб-тўлғонаётган дилимни парвариш айла! Машраби Ошиқ каби ёниб-яшашимни бир кўрсанг эди…\nҲар куни китоб варақалйман. Маъноли ва маъносиз ҳаётимни китоб воситасида изига тушурмоқ чорасини излайман. «Ёлғизнинг ёри Худо» дея ўзимга фалсафа тўқийман. Ёлғизнинг ёри китобдир. Бир менми минглаб, миллионлаб инсонлар ичра шундай яшамоқ қисмати билан жазоланган одам? Менга ўхшаганлар жуда кўпдир. Улар мен каби мактуб битишни, бировга сир айтишни сира-сира истамайди-да! Тошга айланиб борарканман, шу кунгача барча кўргуликларни бир-бир мушоҳада этганча, қоғоз юзига соячпман. Биров ўқисин, қалбига таскин, дардига малҳам топсин учун қоғоз қоралаётганим йўқ. Асло! Фақатгина тўлиб кетган юрагимни бўшатаяман, холос!.. Кунларим шу зайлда ўтаверса, бундай синиқ-синиқ ҳолим, офтобда нураб адо бўлган тош каби соб бўлади-ку? Шуни сезиб, ҳис килиб турган эсам-да, барибир билганимдан қолмайман…\nУмринг оқарсувдек ўтиб боришидан англашимча мен учун ғоят ечилиши қийинроқ бўлган муаммоларни олдимга кўндаланг қўйгандек гўё. Билганим ичимда, тилимга келгани ва қоғозга тушгани ҳақиқатнинг сойси эмас –ўзидир!.. Умрнинг ўткинчилигини, дунёнинг бевафолигини сезиб-кўриб турган эсам ҳам, тақдирдан нимадир кутганим-кутган… Худди менинг кўз ёш тўкишимга ўхшаб кетади кун-тун алмашинуви. Барчаси сокинликда, сукунат қучоғида рўй беради… Сукунат доим ёлғизликнинг ёнидадир, унинг ишонган ҳамроҳидир. Ёлғизлик сукунатга жим гапиради. Улар сўзсиз-садосиз ҳам бир-бирларини англамоқ бўладилар. Англаб етадилар ҳам. Моҳиятан бир нуқтага бирлашиб, яна кўздан ғойиб бўладилар. Буларнинг бари бир оний лаҳзада ўтиб кетгани билан изи колади –ҚАЛБ жароҳати. Кейин туриб-туриб кўнгил нидосига, ҳайқириғига айланади. Видога чўмган хаёлларни уйғотмоқчи бўлади. Натижа кутганингдек бўлмайди. Қанийди имкони, йўли топилса, сенга элтар йўллар ҳам судраб бошқа томонларга олиб бораверади… Бир инсон умри хазон, айрилиқ ва соғинч азобида тўлғанади, ингранади, эзилади… Шу кўйга тушишимга ҳам сабабчи – СЭНСАН! Сен туфайлигина келажакка мактуб битмоқдаман. Келажак эса, бугуним ва эртамнинг тамсили. Келажак ҳакида ўйлаганим сайин, гоҳ юксакка қуш каби учиб, эврилиб бораман. Бу оралиқда эса сенинг йўқлигинг мени яна аввал заминга сўнгра ғариб кулбамга қайтаради. Балки фақат мендирман шундайлар хилидан биттаси? Сўнгги йўқ, адоғсиз саволлар миямни ғовлатгани-ғовлатган. Шулар хусусида тўхтовчиз ўйланаман… Оқибат яна кўнглимга қайтиб, у ерда бўшлиққа дуч келаман. Балки ўша бўшлиқдир мени тўхтовчиз таъқиб келаётган. Тасаввуримда Сен иболи, ҳаёли, оқни-қорадан, яхшини-ёмондан ажрата оладиган идеалимдаги инсонсан. Ҳаёт инъом этган синовлар инсонни комиллик сари бошлаши айни ҳақиқт бўлса хам, мен мукаммаллик даъво этаётганим йўқ, Тангрим! Фақат ишқий изтироблардан ўзинг халос айлашингни сўрайман…\nМуштдеккина вужуднинг бир пайтлардагидек, нақ йигирма ёшида нималарга қодир эканлигини ҳозир тасаввур ҳам этолмайман. Тасаввур этганимда ҳам, ўзимдан уялиб кетаман, ўзимни бўралаб ҳақоратлагим келади… Мана ҳозир йигирма олти ёшдаман. Кўринишдан худди қирқни қоралаган одамга ўхшаб қолганман… Ишонасизми, кўзгуга қарашга ҳам юрак бетламайди. Кўзгуни жаҳлнинг зўридан чилпарчин қилиб отиб юборишим тайин. Э, воҳки! Худо бу эзгин ва забун ҳолимни кўриб-кузатиб турибди. Ҳар бир қадамим таъқиб остидадек гўё. Ҳатто соям ҳам баъзан синчков назоратчига айланди. Мувозанатимга дарз етгани учунми ёки сенинг «хайр»сиз ташлаб кетганинг сабаблими, аниқ мантиқни тополмай сарсон-саргардон кезинаман.. Эҳ шунчалар ожизманми? Бир пайтлардагидек «шиддат-ла ёниб», кўчаларни тўлдириб, у ёқдан бу ёққа шамолдек елиб юрган қувватларим, кучу ғайратларим қайларга учиб соб бўлди?..\nЎзим яхши кўрган соҳам – нафис санъатдан воз кечиб, ҳис-туйғуларга асир бўлаёзган кўнглимнинг жароҳатини битирадиган, ўйлаб сиқилмайдиган қайтамга қалбу юрагинг орзуларига сира-сира даҳл килмайдиган бошқа бир касбнинг жиловини тутсамми дейман. Лекин ёзиш аввалдан қисматига муҳрланган эканми, бу оғриқдан тамомила воз кечмоқнинг ҳам иложи топилмайди… Ҳақир ҳолимга ким ҳам мени ўз чорбоғида яшашга қўярди. Тириклик аталмиш эҳтиёжимни қондиришга кўнарди, рағбат берарди. Телба-тескари ҳаётимни аждарҳо дунёнинг талатўпларида тоблаб, чиниқтириб, ҳали нурли-нурафшон яшпмоқчи бўламану, аммо кайфият зум вақт ўтмасиданоқ сенгина хаёлимга келишинг билан ундан асар ҳам қолмайди… Фикру ёдим сенда, шеърда, шеър ботинидаги умидда, умид бағридаги туғёнлараро кезингани-кезинган… Мана бугун ҳам тонгни ёруғ юз билан қарши оларканман, саҳарги кайфият учун мисралар тилимда айлангани-айланган. Бу шеър кимники, кимнинг ботиний асрори? У ёғи билан кўпда ҳам ҳизиқсинмайман. Фақат шеъргина сени менга, мени-сенга рўбарў қилишга қодир. У билан суҳбатим ошкор бўлгани учунгина юракдан чин ҳаҳиқатларни айтиб сирлашамиз, ҳасратлашамиз. Ҳақиқат юз карра юз очади ўша пайтлар:\nВидойинг бўғзимга ҳадалган ханжар,\nБир сўзга дўнаман муайян қайғу.\nКўксимда юракмас, муҳаббат санчар –\nКуйгуга айланиб қолган бир туйғу.\nАйтмаслик азоби, айтмоқ азоби,\nАро кун кўраман аросатларда.\nҚайтмаслик азоби, қайтмок азоби.\nЮракни емириб боради қаърдан.\nБунчалар мен сенга боғланиб колдим,\nАзобни шеър қилиб тугатолмайман?\nЯна не тадбирни бўйнимга олдим:\nКўнглимни толега ўргатолмайман.\nБўзларим дунёни бузиб боради,\nменинг гуноҳимга –муҳаббатимга\nвидоми ҳаётнинг – сўнгги чораси,\nқисмат тўғри келмас манглай хатига.\nБошимни мушт билан силаганларим\nКўнглимга сўз солар – ҳаммаси видо.\nМенинг камолимни тилаганлар ҳам\nСенинг келмоғингдан бермайди садо…\nСенинг келмоғингдан бермайди садо...\nДеразадан карайман. Тун. Шаҳарнинг ола-ғовур суронлари қаергадир беркиниб олган. Осмонни тўлдирган жимир-жимир юлдузлар хаёлимнинг сояси каби сочилган. Шубҳасиз Мирзо Улуғбекни ҳам шайдо этган, тунлари, йиллаб маҳлиё айлаган «О, Юлдузлар, юлдузлар!» менга нега жимликдан хабар берасиз? Сукунат қучоғида кечаётган умримдан хабардордек синч назар соласизлар. Менинг оҳу-фиғонимни севикли аёлимга шивирлаб бермокадмисиз? Шеър ва сукунат. Дунёнинг ёлғончи эканлигини билиб-сезиб турган эсам ҳам, сенинг келмаслигингга нечун кўниколмаяпман? Билмайман. Яна бироз тин олгач қабоқларимни очаман…\nТағин юлдузлар! Улар ҳам биз каби тирикчилик ташвишини еб жимир-жимир этса-да, бир-бирларини ҳеч қачон инкор этмайдилар. Инкор фақат ва фақат инсоннинг қалтис феълига сингиб кетганга ўхшайди… худдики минг йиллик қадрият каби ботинимизда жавлон уради. Ўзимизни, ўзлигимизни ўз комига тортгани-тортган. Инкор ҳам бало кабидир. Қайсидир қалтис разилликлар унинг бағрида етилади. Кошки қутилиб бўлса!\nМана инкорнинг амалий ифодаси. Уч йилча вақт ўтса ҳамки, яна сенинг рад этишингга юзланиб турибман. Туннинг сокин сукунат қучоғида фикрларим тиниқлашгани ўрнига алғов-далғов бўлиб, бетартиб ҳолатга тушади. Хонамда сочилиб ётган ва ўз эгасидан саранжомликни кутиб турган буюмларга ўхшаб. Бундай пайтда бошим айланиб, миям ғовлайди. Дилга инган азобу изтироблар кўзга сира уйқуни йўлатай демайди… Инсоннинг туғилиши – азоб! Яшаши ундан беш бадтар азоб. Севиб яшаш эса ана шу икки оралиқдаги улкан изтиробли мафсофа кабидир. Ҳаёт ва кўнгил англашилмовчиликлари ҳосиласи. Кишини девона айлайди. Телбаларча яшашгаргатади, чорлайди. Худди фоний дунёнинг карвонларида ўйинчоқ каби суриласан, бемақсад кезинасан… Юракни бўшлиққа сафарбар этади, шундай яшашга ундайди. Гоҳо бунинг акси бўлиб чиқса-чи? Умринг аросат ботқоғида қолди деяверинг. Мислсиз оғриқлар маконига чирпирак қилиб учиради. Чидаш мумкин булмаган лаҳзаларда жонингни жабборга беришинг тайин. Мен ҳам ўз-ўзимни назорат этиш ўрнига ич-этимни еб, борлиғимни пароканда этдим. Ўзимга қараб жангга отландим… Гоҳ ютган бўлсам, гоҳо ютқаздим… Ҳаммаси сенсизлик туфайлидир, ёлғизлик оқибатидир…\nЯна ўз-ўзимни тафтиш қилиш фасли. Дарахтлар оғир силкинади. Япроқлари бежон тўкилади. Хавода қуш каби дарбадар учади. Борлиқ сариққа дўнган. Кузнинг намхуш, салқин ҳавоси димоғимга урилади. Бир нимани сезгандек бўламан. Моҳиятан ўзимни кимсасиз оролда юргандек ҳис этаман. Нима бўлган тақдирда ҳам сенинг дийдорингни соғинаман. Гарчи висол йўли ёпиқ экан, кутиб интизору илҳаклик билан яшайвераман…\nМен узоқ йиллардан буён ўзимни алдаганим-алдаган. Хаёлимда бир дунё тузаман. Сенинг ой каби рухсорингни кўрмоқ илинжида узун хаёллар оғушида кезинаман. Дилим ёришади. Атрофимда истак ва майлларини қондирмок мақсадида елиб-югураётган инсонлар наздида мен жуда ожиз, ҳеч кими йўқ, мусофир одам бўлиб кўринсам керак-да! Лекин мен ундайлар хилидан эмасман, ўзимга яраша бошпонам бор. Таниш-билиш, дўсту биродарларим, устозлардан ҳам қисган эмас. Аммо сенсизлик мени ўз комида мислсиз изтироблар билан сийлагани-сийлаган… Ҳали ҳаёт олдинда дейман. Умидим бор…\nДунёнинг асл мохиятини, тилини, қалбини, борлиғини тушунганим сари ўзимнинг ким эканлигинимни англай бошлайман… Нега шундай? Бунинг ҳам қай асрори борлигини билмайман. Мен – мен эмасдек гўё. Ичимга кимдир беркиниб олган ва ўша гиз* лининг найрангларига ўйнаб юргандекман..\nДунё ҳам инсон қалби каби сирлидир, сеҳрлидир… умуман сен сирли мавжудот эканлигингдан хабаринг борми ўзи? Шундай афтода ҳолимда ўзимга қарайман – МЕН ким? Сен кимсан? Эй, сабо! Саболар янглиғ саҳармардонда кезинаман. Нечун бир бор қалбимни тинглашни ва тушунишни истамайсан? Қалбингга ин қурган шуҳратмарастлик ва бойликдан воз кечмоқни бир ўйлаганмисан ўзи? Ватан ва оиланг, келажак хусусида-чи? Мени ана шундай бежавоб саволлар қийнайди, бошимни ғовлатади…\nСабрнинг косаси ҳақиқатан ҳам олтин бўлганида менинг бутун борлғим олтинга дўнарди… Дард! Шакл ва рангларни ўзига симиради. У кўрианмас бир цирки, ботинингни каламуш каби кемиради. Тунда уйқуга кетган чоғингда ҳам, туш шаклида тинчингни, оромингни, ўғирлайди… бутун борлиғингни нурафшон айлаш ўрнига, саодат соҳилига етаклаш ўринга, зулмат қучоғида эркалайди, қайрайди… йиллар заҳматидан оққа дўнган сочларингни елвизак каби учиради… бир пайтлардагидек силлиқ, ғубор инмаган юзларингда ажинлар зоҳир қилади. Кечаги ўтган кунларингга бир қайтиб, барча оғир кўргуликлар унинг туфайли содир бўлганига сира шубҳа қилмайсан! Магар мен осий банда бўлсам, гуноҳсиз ким? Сенми ё мен. Севганми? Севилганми? Билолмайсан! Сен майда ташвишлар билан кўп-да, қизиқмайсан. Ўз ўлчовинг, ҳисоб-китобларинг, бойлик ва манфаатинг билан сарсон-саргардон кезинасан. Ваҳоланки, турмуш сўқмоқларида кетаётибсан, аммо кун келиб бутун борлиғинг билан ЁЛҒИЗЛИК соҳилидан чиқишингни наҳотки билмайсан? Шу сабабли миянгни дунё ва олам, инсон ва жамият ўртасидаги тенглик ришталарини ўйлашдан воз кечмоққа пухта тайёрлайсан. Кошкийди кўникиб бўлса, шундай яшашга эришган Худонинг бандасини топиб бер менга?!\nБулбул чаманзонрини қанчалик севса, мен ҳам ўз Ватанимни шунчалик севаман. Менинг ватаним ҳам ором ва таскин берувчи Сенинг қалбинг ва юрагингдадир! Ватан мен учун ўша нуқтадан бошланади… Бир оғиз ширин сўзингни, бир пайтлардагидек синиқ жилмайишингни эшитсам, кўриб, кузатсам эди… Борлиқ ва йўқлик хусусида ўйлайвериб эзилиб кетган юрагимни оқ қоғозга эмас, ўйчан кўзларингга қараб айтолсам эди… Дилимдаги ҳеч кимни қизиқтирмайдиган, ўйлаб-ўйлантирмайдиган «оҳ-фиғонлар» кимга ҳам керак? Мен фақат ёзиш азобидан қутулмокдаман. Таскин ва шифо ҳам, ёлғиз кунимда ҳамроҳим, ҳам табибим, ҳам нажот фариштамдир. Қўлимга қалам оларканман, бир ипга маржондек тизилган сўзлар ўз-ўзидан булоқдек қуюлиб келаверади! Тўкилганинг билан сира-сира тугамайди экан!\nҚачонки, руҳ танни тарк этади, ўша пайт вужуднинг ботинидан ўзга бир хилқатга бош уради… Балки у кўринмасдир. Қалбимиз ва онгимиз ила шуни сезишимиз ва шу сезгига асир бўлишимиз мумкин… Яна ташқарига бир-бир разм соламан. Олтинранг товланаётган кузнинг жамолини кўришни, кўриб кузатишни Тангрим менга насиб айлади. Кузга етмоқлик тантанасининг нақадар оромбахш эканлигини узоқ ўлкаларга «хайр-хўш» куйини чалиб, гоҳо пастлаб, гоҳо юксакларда парвоз айлаётган турналарни томошалаб ҳис этдим. Уларни нима ва қандай ҳаёт ўзига мафтун этса, бизни ҳам шундай ҳаёт ўз чиройига чорласа эди… Афсус, минг афсус! Ким билсин балки улар сенинг энди умуман кайтиб келмаслигинг хусусида пичирлаётгандир?! Ёки мени умуман қийналиб яшашимни бас қилмоққа чорлаётгандир, ким билсин? Дунёнинг ўзгармас қонунияти – ўткинчи эканлигимизни, меҳмонлигимизни ўргатаётгандир? Ким билсин? Эй сабо! Йўқса, нечун бу маҳзун куйни доим чалгани-чалган… Шундай экан, сенинг менга бўлган муҳаббатинг, аввалгидек ишончинг қайда?.. Тўғри сенинг истак ва орзуинг бойлик ва шуҳратпарстликдан ўзга нарса эмас! Ҳар бир қадамни пул билан ўлчайсан, идроклайсан. Шуни билиб, кўриб турсам ҳам нега сенга яна ишим тушаверади… Бу дунёнинг ярмини босиб олиб, ҳовучига бир сиқим тупроқ олиб кетолмаган Искандар ўз ўлими олдидан ҳаммасига иқрор бўлмадими? Тавба! Мен сен билан бойлик талашаяпманми? Ахир моддият ва маърифат мувозанати бутунлиги учун курашаётган эсам ҳам нега сен билан ҳокимият талашаяпман, эй дил? Тушунтириб бер менга? Мен нега сени севиб шундай хўрланган, афтода ҳолда яшаяпман. Ўз айбим, нуқсоним кўзимга кўринмас бўлса, сенгагина билинар, фақат сен менинг нуқсонларимни билгувчисан эй дил?.. Яна бошқа бир жиҳати: умид осмонига парвоз этишга чорлаган ҳам илк бор ўзингсан-ку? Ўша куни тасодиф фалокат бўлмаганида, балки менга яна кутмоқ ва севиб яшамоқ фурсатини тақдим этган бўлармидинг?! Айт фаришта! Нега жимсан?.. Ўшандан кейин бошим оғриб, тез-тез бетоб бўлиб қоладиганимдан кейин шу кисқа, айрилиқ, йўлини танладингми? Кўнгил хазинасининг сирли-сеҳрли жавҳари МУҲАББАТнинг туғилишдан то сўнгги кетар жафосигача бўлган масофадаги ёлғиз ҳамроҳимиз эканлигини наҳотки унутган бўлсанг?!\n… Ойлар, йиллар, дақиқалар ўтди… Ҳамон ёлғизман. Ҳар доимгидек бугунимда бир мўъжизадан умидвор бўлганимча, қабоқларимни очдим. Миямда кечаги тушимнинг тафсиллари айланади. Кўзларим ёшланди… Фалокат! Қандайдир жарлик олдида турганмишман. Зулмат! Зулматни парчалаб олисдан нур оқиб келармиш. Ўша нур билан мен томонга ҳаракатланаётган СЭН эмишсан. Мени босиб келаётган фалокат – жарлик ботқоғидан қутқармоқ мақсадида нозик қўлларингни узатармишсан. Мен шу кўйи кўзларимни юмганимча минглаб, миллионлаб одамлар орасидан сенга талпинармишман. Иккала кафт бир-бирига тегиши ҳамоно мени тубсиз жарлик олдидан тортиб олганмишсан… Бу мудҳиш тасодиф оний бир лаҳзада рўй берганмиш… Тушларимда… фақат тушимда умидворлик билан яшаётган кўзимга нур, қалбимга, борлиғимга яшаш саодатини бахш этдинг… Мен ўнг ва туш аро АРОСАТ ботқоғида қолдим. Қанийди ўша туш ўнгидан келса… Афсус, минг афсус!..\nТағин туш аро уйғондим. Тағин айқаш-уйқаш, нарсалар хусусида экан кўрган тушим. Кўзимни очарканман, ҳар доимгидек мени йиллар оша таъқиб этиб келаётган «вазнсизлик» телбанамо хаёллар ичра хаёлот дунёмга шўнғийман. Тағин – СЭНСИЗЛИК! Тағин – ЁЛҒИЗЛИК! Руҳим эса нималарнидир ўзига оғир олаверади… яна мен нималардандир воз кечмоқ мақсадида кезинаман. Худди туш ичра кўзгуга тикилгандекман. Максад – ўзни овутиш! Қалбу юрагимга хотиржамлик бахшида этиш… адоғи йўқ исмсиз изтироблардан воз кечиш. Сенга бу ёзганларим барчаси оддий ҳисоб рақамлари каби туюлиши мумкин. Жуда майда юмуш бўлиб кўриниши мумкин. Аммо менинг ҳаётимда, борлиғимда буларнинг сиру асрори жуда катта мавқе касб этади. Хотираларимда олис осмондаги юлдуз янглиғ жимирлайди…\nКўнглимнинг истакларини бажариш майлидан тамомила воз кечиб кетмоқ учун неча бор уриндим. Бефойда! Хонамга қандайдир нафислик, кўрк бағишлаб турган китобларни варақлайман. Хаёлимда шоир нидолари янграй бошлайди. Туриб-туриб бутун борлиғимни эгаллаган қисматдошим ҳайқириғини баралла овоз чиқариб айта бошлайман:\nфазо жимлигидай куз таълатидан\nчашмимда – жола,\nИсмим нимайди деб, кундан сўрадим,\nпорлаб сўйлаб кетди энди исминг йўқ.\nенди табиатнинг доно тошиман.\nҚаландар шамол ҳам суйган дўстимдир,\nўйимда титрайди мозий – хотира\nзаминга қуладим бахтиёрликдан.\nосмонда осмондай ўтарсан, эй қиз .\n20.. йил. Уч йилдирки, ҳамон ўша-ўша мен. Сендан на бир садо келади, на бир хат-хабар. Ҳамон ўша аросат оламида яшаётганимни билмайдиган кўринасан. Ботинимда сенгагина бўлган буюк муҳаббат ҳукмрон! Мен унинг кечаю-кундуз ибодатини қилиб, меҳрибон Аллоҳга ёлворганим-ёлворган… Хумори тутган нашаванддек алаҳсираб кезинман. Дунёнинг шакл ва ранглари тобора кичрайиб бораётганига ҳайрон бўлардим. Майда ташвишлар ҳам ўзимга. Катта муаммолар ҳам ўзимга… Оила қуриш, бошқалар катори биз ҳам яшайдиган вақт келгандир. Аммо сенсиз, сенинг меҳрингсиз мен ким эдим ва ким бўлардим!..\nУмр бўйи излаганим кўнгилнинг истаги ва орзуси – муҳаббатим билан бирга бўлишлик, унинг васлига эришиш эди. На чора! На бир имкон бор бунга. Балки сен ўз хатоингни тушуниб йил, кун ўтиб қайтиб келарсан, балки умуман келмассан? Шундай бўлса ҳам мени бу дунёга аниқроғи заминга боғлаб турган бирдан-бир восита нималигини билишга минг уринмайин, унга муносиб исм ҳам тополмайман… Қийналаман. Кечагина тупроқ кўчанинг чангини осмонга чиқариб, чирпарак қилиб юрган ҳали пишмаган – ғўр бола эдим… Бугун эса ҳолимга маймунлар йиғлайдиган забунман! Инсон дунёга бир марта, бир мартагина келар экан, нега энди ўз истак ва эҳтиёжларига эришмас экан, мен сендан кўп нарса сўраётганим йўқ, фақатгина жиндек меҳр ва муҳаббатингни, чимдим ширин каломингни истайман, холос!\nБугун ўзимнинг ҳаётимни кундаликка ёзиб қўймоққа илк бор журъат этдим. Кундалик – кўнгилдан эсталик. Бошқаларга эмас, айнан сенга. Мен умр бўйи, нақ йигирма олти ёшимгача сени бахтли қилиш орзуси билан яшадим. Бундан кейин нима бўлиши биргина - Яратганга аён! Ахир бахтли бўлиш эди-ку орзу? Шундай экан, шиддат билан турланиб-тусланиб бораётган тамаддун дунёда мен нималар қилиб юрибман. Даҳо руҳшунос ёзувчи Достоевскийга ўз рафикаси қанчалик меҳрибон ва раҳмдил бўлганлигини биласанми ўзи? Дунёда ёр дийдоридан, унинг висолига эришмоқдан ўзга юксак орзу бўлиши мумкинми, айтинг?! Мумкин бўлса, нима экан у? Хос бир исм топиб беролармидинг? Асло! Сенга бу ёзган нарсаларим ҳам қизиқ туюлмаса керак-а? Шундайми? Моҳият – инсон гўзалликка шайдо ва ўч бўлади деган гапга иқрор бўлдим. Гўзаллик деганда ташқи кўринишингни назарда тутаётганим йўқ. Мен учун бирламчи гўзаллик – ҚАЛБ! Юзингда доғинг борми, демак ойсан! Бўлмаса кимсан? Қалбингда муҳаббат борми – ИНСОНСАН! Бўлмаса-чи? Айтишга уялиб кетаман, уялиб…\nЎз кундалигимнинг биринчи саҳифасини ёзиб тугатдиму бошимни қоғоздан илкис кўтардим. Қўлларим шундай қалтирар эдики, тилимга келган нимаики бўлса бақириб айтардим. Минг лаъант ўқидим…қисматимга. Ёзганларимдан бир парча ўқиб берайми? Умуман бировнинг дил ноласини эшитишни истайсанми? Майли, истасанг ўқиганим бўлсин:\nЭй, дил! Тўкилдим, нурадим, борлиғим адои тамом бўлди. Эй гул! Кўзларинг шунчалар ўйчан ва маъюски, рухсоринг шунчалар тиниқ ва чиройлики, кўрган кўзимга уят! Худди сенга бошқа бир бегона нигоҳ тўйганича термулгани каби мен ҳам қарашга журъат этдим. Аслида кўриш кўнгилнинг таскин ва шифоси эканлигини билиб турган бўлсам ҳам, нега сенга қарамай, ахир! Умримда илк бор топганим ва илк бор йўқотганим, висолингга эришолмаганим ҳам Сен! Сенга бир аччиқ ҳақиқатни айтмасам бўлмас, мен Навоий каби нола чекиб ўтсам ҳам сендан ўзгасига ҳеч қачон уйланмайман! Ўзга бир кўнглининг бўлиқ сийнасига бош урмайман ҳеч қачон! Ўзга бир кўнгилга дил изҳоримни айтмайман, унга узоқ тикилмайман, қалбига ором, юрагига тасалли бермайман. Ўзга бир инсон билан ёстиқдош бўлмайман, тушуняпсансми?! Майли мени «девона» десин, «кўчадаги гадога» чиқарсин, «телбалик касалига мубтало бўлибди» десин, аммо нима учун бировларнинг назар-хотири учун ўз истак ва майлларимдан воз кечиб яшашнинг этагини тутишим керак? Мумкин эмас, бундай бўлиши. Мен бир нарсага қарор қилдимки, умр бўйи кутиб, кутиб ва КУТИБ яшайман. Шундан менга таскин ва тасалли келади. Шундан менга ҳаётга ишонч пайдо бўлади. Иродамни турмушнинг аччиқма-аччиқ зиддиятларида тоблай бораман. «Чархнинг мен кўрмаган жабру жафоси қолмагунича» азоб ва азоб билан яшайман. Қалбим ва юрагимга тасалли инади. Нимадан? Сен менга қолдирган сурат ва сийратингдан. Бутун борлиғингдан. Сен хис туйғу нималигини биласанми? Билганингда мени бирон марта, йўқ умуман умринг бўйи тушунардинг. Кимнинг сўзига кирдингу билмадим, аммо сенга сўз ўргатган шапалоқдек тилини кесиблар ташлагим келади. Инсон ёлғиз дунёга келади. Ёлғиз кўнгилнинг буйруқ ва амрига бўйсуниб яшайди. Ёлғиз битта инсон билан ёстиқдош бўлади. Оқибат дунёдан ҳам ёлғиз кетади. Шундай экан, сен нега ўз кўнглигга, қалбингга, юрагингга қулоқ солмадинг? Нечун бирон марта ўз билганингни қилишга киришмадинг? Нечун?!\nЯна кимсасиз оролда қолганимдек ҳуввиллаб қолган кўнгилга қайтаман у ерда Навоийнинг кўз ёшларидан бино бўлган, йўқ юрак қонларидан яралган достонидаги ишқ сатрлари, ИСЁНКОР сатрлар ёрдамга қўл чўзади. Балки мендирман уни излаб келган. «Ишқ ичра мени йўқ айла ё Раб!» дея Мажнуннинг тилидан нола чекади. Ожиз ва афтода ҳолга тушади. Мен-чи? Мен?..\n«Ул тенгр оти била бу нома,\nКим ишқ элидин кўтарди хома.\nТоғ балчиғи изра жола урган,\nҚум туфроғи узра мола урған.\nҲажр эмгакини қаттиғ яратқан,\nҒам шарбатини аччиғ яратқан.\nИшқ ўтида кимни куйдуриб чум,\nҚилған неча ошиқ ўлса ношод,\nМаъшуқлиғ иқтизоси бедод.\nОшиқ ичига солиб жаҳими!»\nАндин сўнг этиб бу нукта оғоз –\nКим: «Ушб ғаму алам баёни,\nЖон сафхасида бағир нишони.\nРасволиқ ўти забонасидин.\nГулруҳлар аросида париға,\nАнжум аро меҳри ховариға,\n…Бир сўз била дардима даво бер,\nНоманг бор эса, чиқар менга бер!\nМен шу кўйи хотирамнинг қаър-қаърига сингиб кетган ишқ тарихини титкилайман. Ўзимга мос ва хос жиҳатларидан овозим борича бақириб, шеър ўқийман. Шеър – сен илоҳсан! Сен қудратли денгиз каби тошасан. Гоҳо учқур от каби пишқирасан, оламга жар соласан! Биргина юракдан чиқадиган овозинг – шеър бўлса воажаб? Тангрим қудратингга тасанно! Бошимни эгиб, минг ташвиш ва алам ичра тўлғониб яшасам ҳам ДАРД сари талпинаман. Ундан айро яшасам худдики энг керакли буюмимни йўқотиб қўйгандек типирчилайман… Мен энг гўзал туйғулар маскани кўнгил хотиржамлиги учун курашсам ҳам барибир бефойда! Шошқалоқлик қилсанг ҳам, секин юрсанг ҳам қисматинг шу бўлса не наф! Не тадбир ва тадориг қилмагин,барибир орзуинг сароб эканлигини билиб қоласан… Шунга монанд ҳаракат қилсанг бўлмайдими, дегувчи бир банда йўқ? Бор, балки ўзимдирман энг ишончли ҳабиб. Ўз қўлларим билан яратган тақдир қандай бўларди… Тангрим шундай бўл деди менга! Мен шундай бўлдим ҳам шундай кўриндим ҳам…\nЭй, дил! Кундалигим ҳам, кўнглимдаги сендан дариғ тутган изҳорларимни очик ёзишга уриниб кўрдим… билмадим қай бир ўринда тўғри қилдим, қай бир ўринда хатога юз тутдим, ҳаммасини билиб-кўриб тургувчи зот - Тангримдан хижолатлиман! Мен борлиғимни дастурхон қилиб, нимага эришдим. Юрсам ҳам, турсам ҳам сенинг хаёлинг билан яшасам. Шунинг ўзи менга катта бойлик ва соғлиқ эмасми?! Яхшими-ёмонми севиб яшаётган инсонларнинг биттаси эканмидан фахрланаман. Аммо манзил адоғида афсус ва пушаймонлик соҳилидан чикажагингни билиб турсанг ҳам унга монанд қадам ташлай олмас экансан! На, чора! На илож! Бир кам дунё! Бири камидан бутун умринг хазон ва айрилиқ оламида ўтажагини билиб яшайверасан экан! Эмишки, инсони моддий ва маънавий дунё сарҳадларида жуда кўплаб муаммолар кутиб тураркан… мен ўз изҳоримни гоҳ маҳзун, гоҳ забун ҳолимда Сенга тўкиб солдим. Менинг борлиғим сочилиб кетган қоғоздаги гаплардан сира-сира афсусланмайман. Қайтамга мен ўзимга бир дунё туздим. Бунга хос исм ҳам топгандекман – Висолсиз дунё! Менинг дунём билан яшамоқчи бўлсанг мана бўшлиқдан иборат кўнглимга келишинг мумкин. Фақат кузнинг аччиқ нолалари кечаю кундуз янграгани – янграган. Хазонлар даврасида фақир ҳолимда фақат ва фақат шеърим билан суҳбат қураман:\nқушларни йиғлатган қора буюқда\n… Умр ҳам ўтгандай…\nбу гулга тикилиб вайрона бўлдик…\n"http://www.kutubxona.com/wiki/index.php?title=Xursandbek_Toʻliboyev._Visolsiz_ishq_(monolog-qissa)_/_Kiril&oldid=7203" dan olindi


Левада-марказ: Россияликлар қашшоқликдан қўрқмоқда\n29 июн 2022, Тошкент вақти: 02:15\nРоссияликларни кўпроқ иқтисодий муаммолар қийнаяпти.\nЛевада-марказ ўтказган сўров натижаларига кўра, россияликлар асосан, нархларнинг ошиши, қашшоқлик ва ишсизликдан қўрқишмоқда. Сўровда қатнашганларнинг 77 фоизи худди шу қўрқувда яшаяпти.\nСўров натижаларига кўра, россияликларни иқтисодий бўҳрон, рублнинг қадрсизланиши ва даромадларнинг адолатсиз тақсимланиши ҳам ташвишга солаяпти.\nРоссияликларни қийнаётган муаммолар рейтингининг ўнталигига яна коррупция, терактлар хавфи, тиббий хизмат, экология ва маош –пенсияларнинг кечиктириши каби муаммолар кирган.\nУкраина шарқидаги урушдан эса сўровда қатнашганларнинг фақат 14 фоизигина хавотир билдирган.\nЎтган йили ўтказилган сўров пайти 28 фоиз россиялик Украинадаги вазиятдан хавотир билдирган эди.\nИнсон ҳуқуқлари чекланиши ва шахс озодлиги билан боғлиқ муаммолар фақат уч фоиз россияликни ўйлантираяпти.


Сўнгги имкон. Ўзбекистон ОТЖ Австралияга қарши...\nФутбол бўйича Таиландда ўтаётган U-23 Осиё чемпионатида Ўзбекистон терма жамоаси 25 январь куни Австралияга қарши учинчи ўрин учун баҳс олиб боради. Мазкур ўйин ғолибга Токио-2020 Олимпия ўйинларига йўлланма бериши билан ҳам янада аҳамиятли.\nШу боис терма жамоамиз бўлажак учрашувга жиддий ҳозирлик олиб бормоқда. Эътиборингизга вакилларимизнинг бугунги машғулотидан фотолавҳаларни ҳавола қиламиз.\nСпорт 05/02, 15:13\nСуперлигага қуръа ташлаш маросимини Sport TV жонли эфирда кўрсатади\nСпорт 30/01, 13:42\n«Ливерпуль» ўз тарихида бўлмаган ишни уддалади


Видео 2017 йили Хоразмда МХХнинг икки ходими томонидан суратга олинган. Унда ўз уйида ёш аёл билан гаплашиб ўтирган 61 ёшли хоразмлик А.О. исмли эркак акс этган (ахлоқ юзасидан «Элтуз» бу шахслар исмини сир тутади).\nЯна «Элтуз»га маълум бўлишича, МХХ ходимлари ёш қизни эркакнинг олдига атай жўнатишган ва улар «ишнинг қизиғи»да бостириб киришади.\nЯна «Элтуз»га маълум бўлишича, шу куни МХХ ходимлари эркакнинг «диний китоблари»ни мусодара қилишган\nБу сафар машинада «бўлаётган иш» тасвирга олинади. «Ахир биз сизни мулла қилиб (сайлаб) қўйибмиз», дейди эркакни калака қилаётган йигит.\nАйрим юзерлар эса «оперативниклар»нинг эркакни секс билан шантаж қилишини ҳеч бир оқлаб бўлмаслигини ёзишади.\n“Хива шаҳри – турк дунёси пойтахти” дастури доирасида Туркиянинг Невшеҳир вилояти ҳудудида жойлашган Ўртаҳисор ёки бошқа номи Кападокия шаҳарчасида ...


ОТБ: Ўзбекистонда иқтисодий ўсиш янада секинлашиши кутилмоқда - Anhor\nAnhor Все посты ОТБ: Ўзбекистонда иқтисодий ўсиш янада секинлашиши кутилмоқда\nОсиё тараққиёт банки (ОТБ)нинг янги ҳисоботига мувофиқ COVID-19 пандемияси, заиф талаб, саноат ишлаб чиқаришининг секинлашиши ва хизматлар соҳасининг қисқариши натижасида бу йил Ўзбекистонда иқтисодий ўсишнинг янада секинлашиши прогноз қилинмоқда.\n«Asian Development Outlook 2020» (ADO) иқтисодий нашрининг ёзишича, ОТБ 2020 йилда Ўзбекистонда ЯИМ ўсишини 0,5% даражасида прогноз қилмоқда, бу июндаги прогноз билан солиштирганда 1,5% га пасайиш ҳисобланадию Бироқ 2021 йилда ЯИМ кескин тарзда 6,5% га ўсади, бу шу йилги аввалроқ қилинган прогнозга тўғри келади.\nБанкнинг инфляция бўйича прогнозлари ўзгаришсиз – 2020 йилда 13% ва 2021 йилда 10%. Пандемия сабабли юзага келган узилишлар 2020 йилнинг дастлабки 7 ойи давомида озиқ-овқат маҳсулотлари нархининг инфляцияси ошишига олиб келди, шу билан бирга, бошқа товарлар ва хизматларга бўлган инфляция худди шу даврда секинлашган. Олдинги йил билан солиштирганда ўзбек сўмининг АҚШ долларига нисбатан қадрсизланиши 2019 йилнинг биринчи ярмида 2,5% га ошган, бу йил эса у 6,7% гачани ташкил қилган.\nЎзбекистон жорий амалиётлари ҳисобининг танқислиги 2020 йилнинг биринчи ярмида ЯИМнинг 7,7% гача ошган. Сафарларга, хусусан Россия Федерациясига сафарларга қўйилган чекловлар пул ўтказмаларининг қисқаришига олиб келгани учун товрлар экспорти табиий газ ва мисга бўлган талаб ва нархларнинг тушиб кетиши сабабли 19,7% га тушиб кетган. Етказиб беришлар занжиридаги узилишлар товарлар импортининг 14,1% га қисқаришига олиб келди. Хизматлар экспорти 38,6% га, импорти эса 28,4% га пасайган. Экспорт ва пул ўтказмалари камайган шароитларда банк 2020 йилда тўлов баланси танқислиги ошишини прогноз қилмоқда, у экспорт ва пул ўтказмалари тикланишига қараб 2021 йилда қисқаради.\nМактабларда “молия саводхонлиги” дарси пайдо бўлади – президент тегишли фармонни имзолади


Стерлинг: “ЕЧЛда ғолиб чиқишга кучимиз етади” / CHAMPIONAT.asia\n17:30Coca Cola Суперлига. "Сурхон" - АГМК 0:1 17 17:14Расман: Дест - "Барселона" футболчиси! 5 17:00Coca Cola Суперлига. "Бухоро" - "Навбаҳор" 0:0 12 16:40"Ростов" клуби президенти Шомуродовнинг трансфери ҳақида гапирди 24 16:16Эшитдик-да! Элдор Шомуродов "Женоа" сафида "Интер"га қарши ўйинда дебют қилади 42 15:57Шомуродов "Ростов" билан хайрлашди. Клуб унга атаб видеоролик тайёрлади, Карпин Элдорга йиғлама деди 29 15:48Расман: "Ростов" Элдор Шомуродовнинг "Женоа"га ўтганини эълон қилди 54 15:47"Ростов" Шомуродовни чемпионат учун рўйхатдан чиқарди 6 15:25Ретро! Миллий терма жамоамизнинг 13 йил аввал ўтказган ўйини, голлар ёмғиридаги Шацкихнинг бенефеси ва Аҳмедовнинг дебютидан ФОТОРЕПОРТАЖ 5 15:20Моуринью Аллининг "Тоттенхэм"дан кетишини хоҳламоқда 3 15:18Спортчилар ижтимоий тармоқларда 0 15:00Olamsport: Боксчимиз проф рингда жанг қилади, Макгрегор - Порье-2 жанги санаси маълум ва бошқа хабарлар 0 14:45МЮ Санчонинг ўрнига А Сериядан футболчи олиб келиши мумкин 6 14:23Расман: "Милан" норвегиялик тўпурарни қўлга киритди 7 14:00Гиггз Бэйл ҳақида: "Энди унинг ўйинини ҳар ҳафта кўришимиз мумкин" 0\nСтерлинг: “ЕЧЛда ғолиб чиқишга кучимиз етади”\n11 авг 01:19\nТеглар : Манчестер Сити ЕЧЛ Реал МадридРаҳим Стерлинг\n“Манчестер Сити” вингери Раҳим Стерлинг ЕЧЛ 1/8 финалида “Реал” (2:1) устидан қозонилган ғалабадан кейин ўз фикрлари билан ўртоқлашди.\n“Биз ғалабага жудаям чанқоқ эдик. Ўйлашимча, рестартдан кейин барча бизнинг ғолиблик учун қандай кураш олиб бораётганимизни кўриб, билиб турибди. Ушбу турнирда муваффақиятли иштирок этишга кучимиз етади. Биз “Реал” билан бутун ўйин давомида буни кўрсатиб бердик.\nЧемпионлар лигасида қатнашаётган жамоаларнинг ўйин сифати жуда юқори. Биз кучимизни тўғри тақсимлаган ҳолда ўз ўйинимизни намойиш этишимиз лозим.\nЭнг муҳими бу турнирда ҳар бир дақиқада ўзингизни 100 фоиз имкониятларингизни намойиш этишингиз лозим. Мусобақа янги форматда ўтказилмоқда ва биз бунга тайёрмиз. Жамоадошларимнинг қўлидан келадиган иш бу майдонга чиқиб, ўзини нималарга қодирлигини кўрсата олиш. Олдимиздаги ўйинлар бизнинг ҳақиқий ҳолатимизни – олдинга қадам босаяпмизми ёки бир жойда туриб қолганмизми, кўрсатиб беради”, деди Стерлинг “PA Sport”га берган интервьюсида.\nМанба\t: PA Sport\n11 авг 06:25:02\nMan siti bn bavariya hozirda eng kuchli komandalar\n11 авг 08:01:43\nBu yil lion olsaya chlni\n11 авг 03:30:25\nXali liondan ötvol raxmi\n11 авг 01:31:10\nYchlda golib chiqish har bir klub va futbolchini orzusi


Кўчатларни экиш | Ўрмон хўжалиги давлат қўмитаси расмий веб сайти\nТупроқни ҳайдалма қатламига керакли чуқурликда ишлов берилиши дарахтларнинг ўсиб ривожланишига қулай шароит яратади. Тупроққа чуқур ишлов бериш ўсимликнинг илдиз тизимининг ривожланишини яхшилайди. Айрим адабиётларда дарахт турлари органик моддани маданий ва қишлоқ хўжалиги экинларидан кўра кам талаб этади. Демак уларни озиқ элементлари кам бўлган тупроқларга экса ҳам бўлаверади, деган нотўғри фикрлар учрайди. Шуни таъкидлаш керакки, дарахтлар ривожланишининг ҳар хил босқичида озиқ элементларни турлича талаб этади. Айниқса, ўсиш даври кучайган пайтда (10 ёшдан кейин) минерал моддаларни жуда кўп талаб қилади. Чунки бу даврда барглар, новдалар кучли даражада шаклланаётган бўлади. Бу даврда озуқа моддаларнинг етишмаслиги уларнинг касалланишига олиб келади, яъни ўсиши секинлашиб тепа қисми қурий бошлайди. Бу ҳолат дарахтга озиқ элементларнинг етишмаслигидан дарак беради. Кўчатлар экишда ва уларни парваришлашда бу ҳолатга албатта эътибор қаратиш керак. Баъзан, кўчатлар экилгандан кейин дастлабки йиллар ўсиши тезлашиб, кейинчалик секинлашиб боради. Мисол учун, оддий эман озиқ элементлари кам, қумли тупроқларга экилган бўлса, ёшлигида жадаллик билан ўсади, кейинчалик тупроқдан етарлича озиқ элементларини ололмасдан ўсиши секинлашади. Тупроқнинг унумдорлиги дарахтларнинг ўсиб ривожланишида муҳим аҳамиятга эга. Масалан, 100 ёшли қрим қарағайи озиқ элементларга бой тупроқларда (биринчи бонитет) бўйи 35 м гача етади. Унумдор тупроқларда дарахтларнинг яхши ривожланишини уларнинг шох-шаббаларининг эртароқ шаклланиши ва бошқаларига нисбатан қалинроқ бўлиши билан ҳам изоҳлаш мумкин.\nДарахтларнинг нормал ривожланиши учун яна бир муҳим омил – бу тупроқнинг физикавий шароитларидир. Тупроқ қанча юмшоқ бўлса, дарахт илдиз тизимининг ўсиши, шохланиши учун қулай шароит яратилади. Масалан, қорақарағайнинг илдизи одатда горизонтал шаклда тарқалади, лекин айрим юмшоқ тупроқларда илдиз вертикал ўсиб ҳатто ўқилдизни ҳам шакллантириши мумкин.\nДарахтларнинг сув билан таъминланишида ҳам тупроқнинг физикавий хусусиятлари муҳим аҳамиятга эга. Маълумки, қумли тупроқлар ўзида намликни кам ушлаб қолади, лойли оғир қумоқ тупроқлар эса намликни кўп сақлаб туриш эвазига дарахт илдиз тизими ривожланишига яхши таъсир этади.\nДарахтларнинг озиқ элементларига бўлган талаби уларнинг турларига қараб турлича бўлиши мумкин. Пенсилван шумтоли, майда баргли қайрағоч, майда баргли жўка, қорақарағай (ель) дарахтлари озиқ элементларига бирмунча талабчан дарахтлар ҳисобланади. Оддий эман дарахти ҳар хил тупроқ шароитларида ўсиши билан бошқалардан ажралиб туради. Уни тоғларнинг қуруқ қияликларида, шўрхок тупроқларда, бўз тупроқларда, дарё ёқаларидаги чириндига бой тупроқларда, қумли тупроқларда учратиш мумкин. Оддий эманнинг илдиз тизими яхши ривожлангани учун илдизлари 5-6 м чуқурликкача етиши мумкин.\nСувсизликка чидамли дарахт турлари (чаканда, дала заранг, айлант, оқ терак, майда баргли қайрағоч, пенсилван шумтоли япон тухумаги ва бошкалар)ни одатда қурғоқчил тупроқларга экиш тавсия этилади.\nОқ қайин сернам тупроқларни яхши кўради, сохта каштан майда баргли жўка, оддий шумурт (черемуха) унумдор тупроқларда яхши ўсади, фақат вақтида суғориб турилиши талаб этилади.


Шахсни тасдиқлаш тарихда муҳр, ниқоб, татуировка ва кейинчалик ҳужжат кўринишида амалга оширилган. Дастлабки паспортлар эса саёҳатга чиққанларни ҳимоя қилиш учун берила бошланган. Ҳозир одамларда биометрик чипга эга замонавий кичик китобча кўринишидаги паспортлар мавжуд. Келажакда улар яна ўзгариши мумкин.\nДавлатлар ҳам мавжуд бўлмаган даврларда\nИнсон бирор давлат фуқароси бўлиши учун, аввало, давлат тушунчаси мавжуд бўлиши керак. Паспорт ҳам, фуқаролик ҳам давлатсиз мавжуд бўла олмайди. Инсониятнинг қадимий тарихида эса давлат тушунчаси мавжуд эмасди. Илк давлатчилик тарихига оид фактлар милоддан аввалги 3 700 йилларга бориб тақалади. Бироқ ўша пайтларда ҳам давлатчилик эмас, фақат кўплаб одамлардан иборат жамоалар мавжуд эди.\nФуқаролик - «citizenship» сўзи лотин тилидаги «шаҳар» сўзидан олинган ва «шаҳарлик» деган маънони англатади. Чунки қадимги даврларда одамлар ўзларини бирор мамлакатлик дейишдан кўра, шаҳарлик дейишни кўпроқ маъқул кўришган. Фуқаролик концепцияси қадимги Грецияда минг йил олдин шакллана бошлаган. Кейинроқ эса Римда барча фуқароларнинг империя ҳудудида эркин ҳаракатланишига рухсат бериш учун фуқаролик атамасидан фойдалана бошланган.\nПаспорт биринчи бўлиб саёҳат ҳужжати сифатида вужудга келган. Биринчи паспортлар ҳам халқаро саёҳатлар даврида ҳимояга эга бўлиш учун ишлаб чиқилган. Чунки ўша даврларда кемаларда саёҳат қилиш урфга кирган эди.\nНиқоблар, муҳр ва татуировкалар\nИлк даврларда – милоддан аввалги 3 100 йилларда паспортлар фақат қоғоз кўринишида эмас, балки турли шаклларда, масалан, қирол муҳрлари, ниқоблар ёки татуировка кўринишида мавжуд бўлган.\nНиқоблар дастлаб Ғарбий Африка мамлакатларида ишлатила бошланган. Битта қабила бир хил кўринишдаги ниқобни таққан ва уни бошқа қабиладан шу билан ажратиб олиш мумкин бўлган. Бу кўринишдаги мансублиликни билдирадиган ниқобларни таққан одамлар бемалол савдо ва саёҳат қила олишган.\nТатуировка кўринишидаги фуқаролик белгиси эса неолит давридан бери мавжуд. Одамларга шундай кўринишдаги белгилар қўйилганини исботловчи мўмиёланган тери қолдиқлари ҳам топилган. Кейинроқ қадимги греклар ўз жосусларини таниб олиш учун кўринмас сиёҳ билан шакл берилувчи татуировкалардан фойдаланган.\nРимликлар эса жиноятчи ва қулларни бошқалардан ажратиш учун татуировкаларни ишлатишган.\nҲурмат белгиси бўлган металл лавҳалар\nРимда милодий 52 йилда, 2 минг йил олдин ҳарбий паспортлар сифатида танилган ҳужжатлар берила бошланади. Римда фуқароларни таниб олишнинг самарали усули дипломлар эди.\nБу ҳарбий диплом металл лавҳалар кўринишида бўлган ва бронзадан ясалган. Металл диплом унинг эгаси Рим армиясида муваффақият билан хизмат қилганини ва эвазига мукофот сифатида Рим фуқаролигини олганини билдиради. Бундай дипломлар 25 йиллик тўлиқ армия хизматидан сўнг берилган.\nСайёҳлар учун илк рухсатномалар\nЎрта асрлардаги вазиятни тасаввур қилиш учун айтиш мумкинки, биринчи жаҳон урушидан 500 йил олдин ҳам кўпчиликнинг шахсини тасдиқловчи бирор ҳужжати бўлмаган.\nКейинчалик Франция қироли Людовик XIV «passe port», яъни паспорт деб номланган ҳужжатга имзо чекади. Бу ҳужжатнинг сўзма-сўз таржимаси «порт орқали саёҳат қилувчи» деган маъно англатган. Ўрта асрларда паспортлар ҳокимиятлар томонидан, асосан, хорижлик саёҳатчиларга берилган. Паспортда саёҳатчи бориши мумкин бўлган шаҳарлар ва ҳудудлар рўйхати келтирилган. Бу саёҳатчини ўзи бормоқчи бўлган ҳудудларда эркин ҳаракатланишига ёрдам берган. Денгиз портларида эса хорижликларнинг паспортлари текшириб ўтказилган.\nФақатгина биринчи жаҳон урушидан сўнг Европа ҳудудида паспорт бериш тизими тезлик билан ривожланди. Бунга миграция, темирйўл саёҳати ва бойлик тўплаш тенденциялари ривожланганлиги туртки бўлган. Ўша пайтларда бутун оила учун битта қоғозда қайд этилган ҳужжат паспорт вазифасини ўтаган.\nАмерикада илк даврларда паспортлар жуда кам одамга, фақат Бенжамин Франклин номидан Францияга борувчиларга берилган. Бу илк паспортлар Франция модели асосида ишлаб чиқилган ва фақат бир бетига ёзиладиган бир варақ қоғоздан иборат бўлган. Уларни ҳар 6 ойда бир марта янгилаб туриш лозим эди. АҚШда давлатчилик яхши ривожлана боргач, 1789 йилдан бошлаб ҳамма фуқарога паспорт бериш масаласи ўйлаб кўрила бошланади.\n1810-1910 йилларда 500 мингдан ортиқ паспорт одамларга тарқатилган. Улар, асосан, гуруҳ ва оилаларга тегишли тарзда ишлаб чиқилган. Дастлабки паспортлар эркакларга, агар оила отасиз бўлса, унда ўғил ёки она паспорт олган.\nИталияда паспорт илк марта Напалеон ҳукмронлиги йилларида берилган. 1815 йилда Напалеон мағлубиятга учрагач, паспорт ўрнига бир ҳудуддан иккинчи ҳудудга кўчишга имкон берувчи рухсатномалар берилган. 1861 йилда Италия қироллиги ташкил этилгандан кейингина паспорт давлат ҳудудида мажбурий ҳужжатга айлана бошлайди.\nЯпонияда биринчи саёҳат ҳужжати 1866 йилда берилган. Бу ҳужжат билан одамлар мамлакат ташқарисига таълим ва бизнес учун саёҳат қилишлари мумкин бўлган. 1878 йилда эса биринчи япон паспорти пайдо бўлган.\nБугун ва келажак\nБугун ҳар бир давлат ўз фуқароларига шахсини тасдиқловчи ва фуқароликни берувчи ҳужжатлар бериши одатий ҳолга айланган. Кичик буклет форматидаги замонавий паспортлар биометрик чипларга ҳам эга.\nНомаълум вақтлардан сўнг эса қоғоз паспортлар йўқолиб кетиб, уларнинг ўрнига ҳамма маълумотлар рақамлашган кўринишда сақланиши ва кейинроқ одамнинг танасига жойлаштирилувчи нано паспортлар яратилиши ҳақида тахминлар бор.


27 Май 2021 11:49\nАлмати ҳокимининг таъкидлашича, бу йил 1 сентябрда Буюк Британиянинг Лестер шаҳридаги Де Монтфорт университети филиали иш бошлайди. Ҳозирги пайтда Ҳукуматдан лицензия олди.\nБу йилги режа – 300 нафар талаба қабул қилиш. Агар таклифлар кўпайса, бакалавриатга 400 талаба, йил охирига қадар магистратурага 90 нафар талабани қабул қилиш режалаштирилган.\n«Бу университетнинг кампусини қуриш учун Қулжа трассасининг ўнг томонидан ер ажратдик. Келгуси йилнинг бошларида университет қурилиши бошланади», - деди шаҳар ҳокими.\nБритан университети филали ҚР Ҳукумати қарори билан очилди. Қозоғистонлик талабаларнинг Англияга бормасдан, арзон нархда сифатли билим олишига имконият пайдо бўлади. Университет ҳудуддаги истеъдодли ёшларга стипендия тайинлайди.\nШу билан бир қаторда, шаҳар ҳокими яна икки университет билан музокаралар олиб борилганлигини таъкидлади.\n«Пандемия пайтида биз рақамлаштиришга кўп эътибор қаратдик. Соғлиқни сақлаш соҳасидаги муассасаларни бир жойга тўплаб, фармкластер яратсак ва унинг ёнида ўша жойда ишлайдиган ходимларни ўқитадиган университет ташкил этсак деган ғоя билан Ҳукуматга мурожаат қилдик. Ҳукумат бизни қўллаб-қувватлади. Рақамлаштириш соҳасини ривожлантиришда Назарбаев университети томонидан таклифлар бўлди. Мазкур олий таълим маскани ҳузурида ташкил этиладиган «Сунъий интеллект» мактабини эркин зонага жойлаштириш таклиф қилинди. Алматида бунга оид база тўлиқ тайёр» – деди Бақитжан Сағинтаев.\nРақамлаштириш соҳасида хизмат кўрсатадиган корхоналарнинг 70 фоизи Алматида жойлашган. Барча IT компания, асосий тадқиқот маркази ҳам мазкур мегаполисдадир.\n«Биз бу таклифни қувонч билан қабул килдик. Шу билан бир қаторда, Alma университети ва Аризона давлат университети Алмати шаҳридан университет очиш учун биргаликда таклиф билдирдилар. Жаҳон университетлари кампус тизимида қуриладиган, талабалар ўша жойда яшаб, ўқийдиган, ўқитувчилари ҳам истиқомат қиладиган алоҳида шаҳарча, кампус бўлади», - деди Алмати ҳокими.\nШаҳарда янги стандартлар, янги технология, рақамли технология, инновацияга доир 3 университетнинг очилиши жуда яхши янгилик. Шаҳарнинг иқтисодий тизимини ўзгартиришда ёшлар ҳам иштирок этишлари керак. Уларнинг сифатли билим олишида халқаро 3 университетнинг ўрни алоҳидадир.\nШунингдек, шаҳар ҳокими фаннинг рижовланишига имконият яратилишини таъкидлади.\n«Энг аввало, ишлаб чиқаришда нафи тегадиган, шаҳарнинг эркин зонасидаги, индустриал ҳудуддаги корхоналар, умуман, барча корхоналар ўз базасини кучайтириши, иқтисодий салоҳиятини кўтариши учун янги технологияни шу ердаги лабораториялардан олади. Бу эса шаҳар иқтисодиётини янги босқичга кўтаради», - дея хулоса қилди шаҳар ҳокими.\nКалит сўзлар: ОТМ,


Россияда муҳожирлар устидан назорат кучайтирилмоқда - BBC O'zbek\nРоссияда муҳожирлар устидан назорат кучайтирилмоқда\nШуҳрат Шокир Журналист, Россия\nРоссия президенти Владимир Путиннинг 2016 йил апрел ойида қабул қилган қарорига мувофиқ, ФМС (Федерал мигратсион хизмати)нинг мустақил фаолияти тугатилиб, унинг такроран МВД (Ички ишлар вазирлиги)га бириктирилиши кўзда тутилгани хабар қилинган эди.\nШунга кўра, жорий йилнинг июн ойидан бошлаб, мамлакатда меҳнат қилаётган муҳожирларни назорат қилиш вазифаси бевосита Ички ишлар вазирлиги ходимлари зиммасига юкланган.\nМаҳаллий матбуот ва телевидениенинг хабар қилишича, кейинги ойларда Россиянинг турли минтақаларида меҳнат қилаётган чет эл фуқоролари устидан назорат кучайтирилиб, ноқонуний фаолият юритаётган муҳожирларга қарши кураш қизғин тус олган.\nЖумладан, 2016 йилда Вологодск вилоятида ноқонуний фаолият юритаётган 200 нафар муҳожир Россия ҳудудидан чиқариб юборилган. Бу ҳақда Вологодск вилояти УМВД бошлиғи Сергей Жестянников REGNUM ахборот агентлигига хабар қилган.\nШунингдек, Москва, Санкт-Петербург, Саратов, Самара, Мурманск ва бошқа шаҳарларда полициячилар томонидан ўтказилган текширувлар натижасида ишлаш ҳуқуқига эга бўлмаган кўплаб муҳожирлар қўлга олинган. Улар орасида ўзбекистонлик ва тожикистонлик муҳожирлар ҳам борлиги айтилмоқда.\nПорахўрлик авж олади\nРостов вилоятида меҳнат қилаётган муҳожирларнинг сўзларига қараганда, политсия ходимлари чекка-чекка қишлоқларда ҳам ўз текширувларини ўтказишмоқда.\n"Қаерда муҳожирлар ишлаяпти деб хабар топишса, ўша ерга етиб боришяпти экан. Шу ойда бизнинг иш жойга ҳам икки марта келишди. Ҳужжатларни роса эзиб текширишяпти. "Прописка қилинган жойингда яшамайсанлар", деб, ҳар келганларида ҳаммамиздан 2 минг рублдан йиғиб олишди",-дейди Ростов шаҳрининг "Братство" мавзеида уй қураётган ўзбекистонлик усталардан бири Баҳодир.\n2004 йилга қадар Федерал мигратсион хизмати Ички ишлар вазирлиги доирасида хизмат кўрсатган. 2004 йилдан бошлаб, ФМС мустақил ташкилот сифатида МВДнинг мигрантларни назорат қилиш ва уларга хизмат кўрсатиш ишларини юрита бошлаган эди.\nМарказий осиёлик муҳожирларнинг айтишига қараганда,шу ўтган бир неча йил давомида улар полициячилар таъқибидан бирмунча халос бўлишган. Эндиликда ФМСнинг МВДга қайтадан бириктирилиши натижасида муҳожирларнинг мамлакатдаги аҳволи анчагина оғирлашган.\n"Энди бу бошга битган бало бўлади,-дейди 2000 йилдан бери Россияда аравакашлик қилаётган тожикистонлик Фарҳод ака. Биз янги келган йилларда оддий сержант мелиса ҳам кўчада тутволиб бошингизни қотираверарди. Кейинги йилларда бироз эркин нафас ола бошлагандик. ФМСнинг ҳар-ҳар замондаги рейдига тушиб қолмасангиз бўлди эди. Мелисанинг биз билан иши бўлмай қўйганди. Энди яна ҳаммаси такрорланяпти. Хоҳлаган мардикорнинг ҳужжатлари текширилса, ҳеч бўлмаганда пропискасида чатоғи бор, ўзингиз биласиз".\nДарҳақиқат, бугунги кунда муҳожирларнинг яшаш жойига вақтинчалик рўйхатдан ўтишлари ҳам муаммога айланган. Бир уйга бир неча муҳожирларнинг рўйхатдан ўтишларига қарши қаттиқ чора-тадбирлар кўрилаётгани хабар қилинмоқда.\nЎз уйига чет эл фуқороларини рўйхатдан ўтказишга ҳамма ҳам рози бўлавермайди. Ноқонуний рўйхатдан ўтказиш ҳолатлари юзасидан Россиянинг турли минтақаларида ҳар йили бир қатор жиноий ишлар қўзғатилади.\nҚонунга кўра, бу ишда айбдор саналган фуқоро 100 мингдан 500 минг рублгача жарима тўлаши ёки уч йилга қамоқ жазосига ҳукм қилиниши кўзда тутилган. Бу эса ўз навбатида маҳаллий аҳоли вакилларини муҳожирлар билан эҳтиёткорона муомала қилишга ундайди.


Телефон қуввати нима учун тез тугайди? Бунинг 7 та сабаби... - Zamin.uz\nОдамнинг кўнглини хира қиладиган бир ҳолат бор: зудлик билан кимгадир қўнғироқ қилишингиз керак. Дарҳол телефонингизни қўлга оласиз ва кўрасизки, қуввати атиги 2 фоиз қолган, холос. Асаббузарлик, саросима, ваҳима. Қувватлантириш мумкин бўлган жойни қидириб қоласиз. Топа олсангиз, «мечкай» смартфонингизни қувватлантирасиз. Акс ҳолда…\nАйтганча, мобиль телефонингиз тез-тез қувват манбаига бириктирасизми? Қуввати тез тугайдими? Биласизми, бунинг маълум сабаблари бор.\nМутахассислар нима учун мобиль қурилмасининг қуввати тез тугашига сабаб бўлувчи 7 та ҳолатни келтириб ўтишди:\n1. Сиз ўз телефонингизни доим 100 фоиз қилиб қувватлантирасиз\nЭкспертларнинг хулосаларига кўра, телефон батарейкасидаги максимал қуввати миқдори 30 фоиздан 80 фоизгача. Яхшиси, қурилмангизнинг қувватини ана шундай миқдорда сақлаш учун кунига бир неча маротаба манбага уланг.\n2. Сиз телефонингизнинг «ўлиши»га сабаб бўлаяпсиз\nДоим аккумуляторнинг энг паст даражага тушиши яхши эмас. Қурилмани бунчалик «эксплуатация» қилманг. Экспертларнинг айтишича, аккумуляторни фақат икки ойда бир марта 0 фоизга тушириб, ўчиб қолгунча ишлатиш керак. Бу профилактика учун ҳам зарур. Бироқ бу доимий бўлмаслиги шарт. Қайтарамиз икки ойда фақат бир марта.\n3. Сиз аккумуляторнинг қизишига йўл қўйиб беряпсиз\n«iPhone» ва бошқа қурилмалар экстремал баланд ҳароратни яхши кўрмайди. Телефонни ўта совуқ (нолдан паст) ва 35 даражадан юқори ҳароратда ишлатманг. Қурилмани жазирама ёз иссиғида дераза токчасида, қаҳратон қиш пайти машинадан қолдирмасликка ҳаракат қилинг.\n4. Сизга смартфонни масофадан туриб қувватлаш ёқиб қолган кўринади\nВа сиз мобиль қурилмангизни ҳар кун шундай услубда қувватлантираяпсизми? Билсангиз, симсиз зарядлаш қурилмаси батарейкани қиздириб юборади.\n5. Сиз қувватлаш чоғида смартфонингизнинг қизиб кетишига йўл қўйиб бераяпсиз чоғи\nАгар телефонингиз қувватлаш чоғида юмшоқ кўрпачанинг устида бўлса, тез қизиб кетади. Қувватлантириш пайтида қурилмани стол ёки тумба устига қўйишга ҳаракат қилинг.\n6. «Заҳира» телефонингиз доим қувват билан тўйинган бўлади\nКўпчиликда қўшимча сифатида ишлатиладиган «заҳира» телефони бор. Унинг доим «тўйинган» ҳолда бўлиши — катта хато. Агар сиз уни фаол ишлатмасангиз, телефон қуввати 50 фоиздан юқори бўлиб туришининг ўзи кифоя.\n7. Бегона қурилмалардан ҳам смартфонни қувватлантириб турасиз\nМуаммо шундаки, кўпчилик қурилма учун энг арзон қўшимча шнур сотиб олади. Билиб олинг, аксарият аккумуляторларнинг асосий «қотили» ҳам «бегона» шнурлар бўлади.\nМанба: terabayt.uz “Замин” янгиликларини “Инстаграм”да кузатиб боринг\n12-12-2018, 13:20, Технология\n23-06-2018, 09:28, Технология\n30-09-2017, 17:03, Технология\n24-08-2017, 20:39, Технология\n17-06-2016, 18:58, Технология\n7-03-2015, 15:53, Технология


ЎзА - Дўстлик дарвозалари ҳамиша очиқ бўлсин\n16.08.2018 15:52 Чоп этиш версияси\nДўстлик дарвозалари ҳамиша очиқ бўлсин\nЎзбек ва тожик халқларининг муносабатлари кеча ё бугун пайдо бўлган янги воқелик эмас. Аждодларимизнинг маънавий-маданий яқинлиги асрлар мобайнида шаклланган ва давом этиб келган.\nТинчлик ва миллий бирлик асосчиси – Миллат пешвоси, Тожикистон Республикаси Президенти Имомали Раҳмон Ўзбекистон Республикаси Президенти Шавкат Мирзиёев билан музокаралар чоғида шундай деб таъкидлади: “Халқларимизни асрлар давомидаги дўстлик, яхши қўшничилик ва икки томонлама ҳурмат-эътибор бирлаштиради. Ўзбекистон Республикаси билан ҳамкорлик Тожикистон Республикаси ташқи сиёсатининг устувор йўналиши ҳисобланади. Бугунги учрашувимиз, олиб борилаётган музокаралар негизи кўп жиҳатдан тарихий хусусиятга эга бўлиб, ҳаммамизни ҳаракатга келтиради. Улар Тожикистон ва Ўзбекистон муносабатларининг зинама-зина сифатли янги босқичга кўтарилиши учун ишончли замин яратади”.\nЎзбекистон Президенти Шавкат Мирзиёевнинг Тожикистон Республикасига давлат ташрифи тижорат ва иқтисод, маданият ва башарий алоқалар, транспорт, сув ва энергетика захираларидан фойдаланиш, хавфсизлик ва мудофаа, шунингдек, икки ўлканинг минтақалараро алоқаларига асос солди.\nБугунги кунда чегарага боғлиқ деярли барча муаммо ечим топди ва бу воқелик томонларнинг бу хусусда тегишли Шартномани имзолашига имкон яратди.\n30 кун мобайнида икки томонлама визасиз тартибнинг жорий этилиши олий даражадаги Тожикистон-Ўзбекистон мулоқоти натижасидир. Шу билан бирга, чегаралардаги барча назорат пунктларида босқичма-босқич фаолият тикланиши тўғрисидаги икки томонлама келишув ғоят қувончлидир.\nШу ўринда олдинга қўйилган мақсадлар рўёби ва муносабатлар ривожига доир қатор икки томонлама шартномалар имзолангани ва улар Тожикистон парламенти томонидан маъқулланганини таъкидламоқчиман. Бу улуғ ишлар Тожикистон ва Ўзбекистон раҳбариятининг саъй-ҳаракати билан амалга оширилди, натижада халқларимизнинг дўстлик-биродарлик алоқалари мустаҳкамланиши учун қулайликлар яратиляпти.\nЖорий йилнинг 1-4 августида жамоат, сиёсат ва маданият намояндаларидан иборат Тожикистон дўстлик делегацияси Ўзбекистонга сафар қилди. Бу сафар бир-бирига дўст ва биродар Тожикистон ва Ўзбекистон олий раҳбариятининг оқилона сиёсати самараси бўлиб, ўзбек ва тожик халқларининг тотувлиги, бирдамлиги ва муҳаббати намойишига айланди.\nТожикистон дўстлик делегацияси Ўзбекистон ҳудудига киргач, истиқбол учун иссиқ қучоқлар очилди, карнай-сурнай, куй-қўшиқ садолари янгради.\nУсмон Қуръонининг асл нусхаси сақланаётган Ҳазрати Имом мажмуаси зиёрати, Симпозиумлар саройи ва Адиблар хиёбони, “Ўзбекистон” меҳмонхонаси, унга туташ Амир Темур хиёбони, Ўзбекистон Миллий телерадиокомпанияси, Миллий ва Фанлар академияси кутубхоналари, Самарқанд шаҳридаги Улуғбек расадхонаси, Тиллакори ва Шердор мадрасалари, “Регистон” мажмуасидаги тарихий фильм-шоу намойиши, устоз Айний уй-музейига ташриф бизда бир олам яхши таассурот қолдирди.\nИстиқбол қандай самимий бўлса, кузатув шу даражада эсда қоларли эди. Тақдир ҳукми билан бирлашиб кетган халқларимизни асло ажратиб бўлмайди. Меҳр-муҳаббат ва дўстлик-биродарлик дарвозалари ҳамиша очиқ бўлсин. Самимий учрашув ва мулоқотлар давомида бир-биримизни қанчалик соғинганимиз, бир-биримизга ташна эканлигимизга гувоҳ бўлдик.\nБиз кўп асрлик тарихий дўстлик муносабатларимиз тикланишига, бу борада янги давр бошланиши, ҳамма нарса асл ҳолатига қайтишига ҳамиша ишонардик. Ўзбекистон Президенти Шавкат Мирзиёев ташаббуси билан буларнинг бари орзудан ҳақиқатга айланди. Қисқа фурсатда икки мамлакат ўртасидаги муносабатлар янги босқичга кўтарилди. Икки томонлама манфаатли келишувларга эришилди, тижорат соҳасидаги музокаралар, маданий-гуманитар, кенг қамровли алоқалар ривожланмоқда.\nТожикистонда ўзбек тили ривожланиши учун катта эътибор бериляпти. Мамлакатимизда 260 дан ортиқ ўзбек мактаблари фаолият кўрсатмоқда. Олий таълим муассасаларида ўзбек тили ва адабиёти ўқитувчиларини тайёрлаш бўйича кафедралар фаолият кўрсатмоқда.\nТожикистон дўстлик делегацияси сафари доирасида парламентлараро муносабатларни кенгайтириш ҳам кўриб чиқилди. Ўзбекистон Республикаси Олий Мажлиси депутати Т.Абдусатторов билан қонунчилик соҳасида ва икки мамлакат парламентлари орасидаги дўстлик гуруҳи ишини янада яхшилаш борасида суҳбатлашдик.\nЎзбекистон Республикаси Президенти Шавкат Мирзиёев Тожикистон Республикаси парламентининг Мажлиси намояндагон палатаси раиси Шукуржон Зуҳуровни қабул қилганида дўстона муносабатларимиз икки халқ қалбларига илдиз отган, деб лутф этди. Шундай экан, бу алоқаларни ҳар жиҳатдан қўллаб-қувватлаш ва ривожлантириш ҳар биримизнинг сиёсий ва инсоний вазифамиздир.\nТарихий ва маданий қадриятларимиз умумийлиги, икки томонлама эҳтиром ва ҳамжиҳатлик анъанаси Тожикистон билан Ўзбекистоннинг истиқболли ҳамкорлигига устувор замин яратади.\nТожикистон Республикаси парламенти\nМажлиси намояндагон палатасининг\nилм, маориф, маданият ва ёшлар\nсиёсати бўйича қўмитаси раиси


Немис овчаркаси Британиянинг олий ҳарбий унвони билан тақдирланди / Ўзбекистон янгиликлари, энг сўнгги хабарлар\nДУНЁДА 0 Шархлар 3023 кўрилди\nНемис овчаркаси Британиянинг олий ҳарбий унвони билан тақдирланди\n12 ёшли овчаркага Марии Дикин медали тақдим этилди. Тақдирлаш маросими Лондон марказидаги Веллингтон казармасида бўлиб ўтди. Овчарка 6 йил мобайнида Афғонистон ва Ироқда 400 дан зиёд миссияларни бажарган.\nЛукка Америка денгиз пиёдаси корпусида изтопар кучук сифатида машғулот ўтаган. Унга ўқ-дори ва бомбани топиш ўргатилган. 2012 йилда кучук қўлбола портловчи қурилмани излаш вақтида олд чап панжасидан айрилди. Маълумотларига кўра, кучук минглаб ҳарбийларининг ҳаётини сақлаб қолган.\nҚаҳрамон-кучук ўзининг сўнгги ҳужуми вақтида 13,6 кг келадиган қўлбола бомбани аниқлади. Ҳозирда Лукка пенсияда. У Калифорнияда ўз хўжайини Крис Уиллингем билан яшайди.\nБританияда ҳайвонлар учун олий ҳарбий унвон 1943 йилда Марии Дикин ташаббуси билан таъсис этилган. М.Дикин ҳайвонларга ёрдам берувчи хайрия ташкилотига асос солган. Медалда “Жасорат учун” ва “Биз ҳам лойиқмиз” деган сўзлар ёзилган. Бугунгача ушбу унвонга 32 та почта кабутари, 31 та кучук, 3 та от ва битта мушук сазовор бўлишган.\nБритания ҳукумати Гулнора Каримованинг мамлакат ҳудудидаги активларини хатламоқчи


Главная > Новости > ДХМЛАР ЭНДИЛИКДА ҲАФТАНИНГ ШАНБА КУНИ ҲАМ ИШЛАЙДИ Халқ фикри ва истакларини ўрганиб чиққан ҳолда, давлат хизматлари агентлиги иш кунларини кўпайтирди. Агентликнинг Навоий вилоят бошқармаси маълум қиладики, эндиликда мамлакатимизда давлат хизматлари марказлари ҳар шанба соат 9.00 дан 15.00 гача хизмат кўрсатади. Мазкур ҳолатда ходимларнинг меҳнат ҳуқуқлари ҳам инобатга олинган бўлиб, 1-3 нафар ходимнинг иш кунларидаги кунлик иш соати ихтиёрийлик асосида 8 соатдан 7 соатга қисқартирилади ва ходим иш вақтининг нормал муддати ҳафтасига 40 соатдан ошмайди. Изоҳ: ҳар ҳафта хизмат олувчилар оқими таҳлил қилиб борилади. Агар шанба куни фуқаролар ташрифи мунтазам кузатилмаса, ушбу марказларда хизмат кўрсатилмаслиги мумкин. ДХМЛАР ЭНДИЛИКДА ҲАФТАНИНГ ШАНБА КУНИ ҲАМ ИШЛАЙДИ Халқ фикри ва истакларини ўрганиб чиққан ҳолда, давлат хизматлари агентлиги иш кунларини кўпайтирди. Агентликнинг Навоий вилоят бошқармаси маълум қиладики, эндиликда мамлакатимизда давлат хизматлари марказлари ҳар шанба соат 9.00 дан 15.00 гача хизмат кўрсатади. Мазкур ҳолатда ходимларнинг меҳнат ҳуқуқлари ҳам инобатга олинган бўлиб, 1-3 нафар ходимнинг иш кунларидаги кунлик иш соати ихтиёрийлик асосида 8 соатдан 7 соатга қисқартирилади ва ходим иш вақтининг нормал муддати ҳафтасига 40 соатдан ошмайди. Изоҳ: ҳар ҳафта хизмат олувчилар оқими таҳлил қилиб борилади. Агар шанба куни фуқаролар ташрифи мунтазам кузатилмаса, ушбу марказларда хизмат кўрсатилмаслиги мумкин.


Гвинея-Бисау президенти ўлдирилди\n13 май 2021, Тошкент вақти: 08:43\nАфриканинг Гвинеа-Бисау давлатидан келаётган хабарларга кўра, бугун исён кўтарган ҳарбийлар мамлакат президенти Жоао Бернардо Виеирани қатл қилган.\nХабарларга кўра, президент қароргоҳи олдида ўқ ва портлаш овозлари эшитилган. Мазкур воқеадан бир оз аввал эса содир этилган портлашда Гвинеа-Бисау қўшинлари бош қўмондонининг нобуд бўлгани ҳам маълум бўлди.\nГвинеа-Бисау 1974 йилда Португалиядан ўз мустақиллигини эълон қилган. Шу давр мобайнида бу давлатда бир неча бор сиёсий тартибсизликлар ва давлат тўнтариши амалга оширилган.


Россия алоқа операторлари шифрланган сим-карталарга ўтиши мумкин - 17.08.2018, Sputnik Ўзбекистон\nРоссия алоқа операторлари шифрланган сим-карталарга ўтиши мумкин\nРоссия Алоқа вазирлиги уяли операторларига янги, криптографик шифр билан ҳимояланган сим-карталарга ўтишни таклиф қилди. 17.08.2018, Sputnik Ўзбекистон\n© Sputnik / Александр ГальперинВиртуальный оператор сотовой связи "Поговорим" от Сбербанка\nРоссия Алоқа вазирлиги уяли операторларига янги, криптографик шифр билан ҳимояланган сим-карталарга ўтишни таклиф қилди.\nТОШКЕНТ, 17 авг – Sputnik. Россия Алоқа ва коммуникациялар вазирлиги уяли алоқа операторларига янги, криптографик шифр билан ҳимояланган сим-карталарга ўтишни таклиф қилди.\nЯнги таклиф қилинаётган қонун лойиҳасига кўра, алоқа операторлари абонентларнинг шахсини аниқлаш ва сим-карталардаги маълумотларни ҳимоя қилиш учун махсус криптографик ҳимоя воситаларидан фойдаланишлари керак бўлади. Бунда қўлланилган криптографик шифрлаш даражаси Россия Федерал Хавфсизлик хизмати (ФСБ) талабларига жавоб бериши керак бўлади.\nВазирлик хабарига кўра, ушбу чоралардан кутилаётган мақсад – уяли алоқа тармоқлари орқали узатилаётган маълумотларни ҳимоя қилиш ва уларни учинчи шахслар қўлига тушиб қолишини олдини олишдир.\nУяли алоқа операторлари ушбу маълумотни турлича қабул қилишди.\nХусусан, МТС - Биз абонентлар хавфсизлигини оширишга қаратилган ҳар қандай чораларни қўллаб-қувватлаймиз, лекин янги талаб техник жиҳатдан жуда пухта ўрганиб чиқилиши керак. Биз ушбу жараённи амалга оширишда ҳамкорлик қилишга тайёрмиз, дейишди МТСда.\n15 Ноябр 2017, 14:33\nБилайн фикрига кўра, ушбу жараён чуқур техник тайёргарлик ва катта миқдорда молиявий харажатлар талаб қилади. Янги талаблар соҳа вакиллари томонидан жиддий муҳокама қилиниши керак.\nМегафон, ўз навбатида, - Россия криптографик алгоритмларидан фойдаланиш, мақсадга мувофиқ бўлиши мумкин, лекин бу масалани янада чуқуророқ ўрганиб чиқиш керак. Унинг мавжуд тармоқлар ва симкарталар билан мувофиқ ишлашини синчиклаб текшириш керак.Шунинг учун янги қонунни жорий этиш босқичма-босқич амалга оширилиши керак, - деди.\nРоссия Иқтисодий ривожланиш вазирлиги фикрига кўра, бугунги кунда Россияда уяли алоқа операторлари сони 260 миллион кишини ташкил қилади. Тармоқни янги қонун талабларига мос қилиш учун ўртача 83,2 миллиард рубл харажат керак бўлиши мумкин. Крипто ҳимоянинг ўзига – 700 млн рубл.


«Казбек. Осиё арслони»: Қирғинбарот издиҳом | Azon.uz - Ахборот-таҳлилий портал\n«Казбек. Осиё арслони»: Қирғинбарот издиҳом\n2035 21:05 22.04.2022\nМамадали полуторкасининг эшигини энди очганда кимдир уни чақириб қолди:\n– Оғайни, мабодо 130 га бормайсанми?\nМамадали тутқични ушлаганича ортига ўгирилди. Ўзи тенгқур, 20-22 ёшлардаги, оқ-сариқдан келган йигитга кўзи тушди. Бу йигитни аввал қисмда кўп кўрганди, таниди.\n– Ҳа, 130-га, – деди.\n– Кетсам майлими? – сўради йигит.\nМамадали беихтиёр жилмайди.\n– Майли, – сўнг кабинага “чиқ” дегандек бош ирғади.\nЙигит дарров юк халтасини елкасидан олиб, нариги эшик томон юрди ва Мамадалининг ёнидан жой олди.\n– Ваня! Ваня Рильков, – ўзини таништирди йигит.\n– Мамадали. Мамадали Топиволдиев! – йигитга қўл узатди. – Шаҳарга нега келгандингиз?\n– Қисмдаги врач юборди. Шаҳардаги докторларга кўрин, деб йўлланма ёзиб берди.\n– Тушунарли, – деди Мамадали полуторкани ўт олдираркан.\n– Сени дарров танидим, – гапга тушиб кетди Ваня. – Анави жосусларни қўлга туширган қаҳрамонсан-ку!\nМамадали жилмайиб қўйди.\n– Сенсираганимни кўнглингга олма, оғайни. Сен ҳам сенлайвер, муаммо йўқ.\n– Қаердансан, оғайни?\n– Ўзбекман... Ўзбекистонданман.\n– Чўллар, туялар, дегин!\nМамадали кулимсираб қўйди. Сўлим қишлоғини, гўзал Фарғонани таърифламоқчи бўлди-ю негадир аҳдидан қайтди. Кўп хизматдошларининг ғариб ва омонат тасаввурида шундай: қумлар, туялар, “босмачилар”... Айниқса, “босмачи” дейишганда асабийлашар, фикрлари чувалиб баҳсда қизишарди. Ҳайтовур, бу сафар Ваня бундай демади, кўнглига тегади, дея истиҳола қилди.\n– Насиб қилса, хизмат тугасин, Ўзбекистонга олиб бораман, – деди Мамадали баҳсга берилиш ва Ванянинг тасаввурини остин-устун қилиш ниятидан қайтиб. – Ўз кўзинг билан кўрасан, боғу бўстон эканини, атрофида баланд-баланд тоғлар борлигини.\n– Боғлар, тоғлар, дейсанми?! – ишонқирамади Ваня.\n– Ишонавер, дўстим. Ўзинг қаердансан? – суҳбат мавзусини ўзгартириш учун сўради Мамадали.\n– Белорусияданман. Писерово деган қишлоқ бор, ўша ерданман, дўстим, – Ваня бу сафар “оғайни” дейишга истиҳола қилиб “дўстим” деди. – Қишлоғим ўрмон бағрида, меҳмон қиламан сени. Уйга қайтишимизга ҳам оз қолди...\nКутилмаганда осмондан гулдурак овозлар эшитилди-ю суҳбат узилди. Иккови овоз келган томонга – юқорига қарашди. Бир жуфт самолёт аста яқинлашарди. Кўп ўтмади, уларнинг белидаги ҳочнинг расми ҳам кўринди.\n– Немисларники!.. – бир муддатлик сўзсизликни Ванянинг ҳавотирли овози бузди.\n– Биз томонда нима қилишяпти?! – таажжубланди Мамадали.\nСамолётлар анча яқин келиб пастлай бошлади. Мамадали қора тери қалпоқли, кўзойнакли немис учувчиларини аниқ кўрди. Улардан бири Мамадалига қараб ҳам қўйди ва нигоҳини бошқа томонга кўчирди.\n– Уларнинг эмин–эркин учиши менга ёқмаяпти, – деди яна Ваня.\n– Менга ҳам...\nМамадалининг кўнглини ҳар хил шубҳа-гумонлар оралади. Аввалги ҳафтада немис жосусларини кўрганди, бугун эса уларнинг самолётлари учиб юрибди. Давлат чегарасини бундайин ошкора бузиб ўтиш қандайдир пинҳоний, машъум режа борлигидан дарак эмасми? Нега қўмондонлар жим?! Нега ҳар нарсадан шубҳаланаверадиган, доимо сергак НКВДчилар кўринмайди?! Шўро самолётлари қани? Чегарани кесиб ўтган ҳарбий самолётларни қувиб солмайдими?... Шу ўй-хаёллар ичида Мамадали немис самолётларининг узоқлашишини кузатиб турди.\n– Ҳали-бери уйга қайтмайдиганга ўхшаймиз, жўра, – деди Мамадали кўм-кўк осмонга сингиб бораётган самолётлардан – икки нуқтадан кўз узмай.\nУнинг нима демоқчилигини тушунган Ваня жим бўлиб қолди.\nЙигирма биринчи июн ўтиб борарди.\nТонг ҳали ёришмаган; у ер-бу ердан қушларнинг бир-икки “чирқ-чирқ”и эшитилади.\nМамадали ҳозиргина юз-кўзини савуқ сувга ювганига қарамай уйқу ҳали тарк этмаган, гарангсигандек турарди. Ярим кечаси қисмга қайтди; икки соат ухлабди. Майор Алексеевнинг бир оғиз сўзини эшитди-ю турди. Уйқу ўчмаган кўзларини ишқалай-ишқалай полуторкаси томон юрди. Тунда соқчиликда қолдирилган аскарлар кузовга яшикларни юклашарди. Ҳар доимгидек юзи тунд, кўзлари совуқ боқадиган майор уларни кузатиб турарди. Мамадали унинг олдида қутидаги нарсалар нима эканини сўрагиси келмади. Майорнинг тўнғиллаши, “ҳе, онангни...” дея бўралатиб сўкишини биларди. У ҳақда қисмда ҳар хил гаплар юрарди. Лекин ўша гаплардан биттаси майорнинг феълу сажиясини очиб бергандек эди: “Майор онасининг қорнидалигида онаси тўнғиз гўштига бошқоронғи бўлган экан...” Мамадали ишлаётган аскарларни жимгина кузатиб кабина эшигини очмоқчи бўлганида таниш овозни эшитиб сергак тортди, уйқуси ҳам тамом ўчди. Заиф овоз аста кучаяр, ортидан бошқалари жўр бўларди. Булар таниш эди. Кейинги кунларда тез-тез эшитилаётган, агар Мамадалини уйқудан уйғотиб сўраса ўйланмасдан нима эканлигини айтиб берарди: “Мотори бир маромда ишлаётган немис самолёти” негадир кўнглидан бу сафаргиси “Мессер Шмидт” экани ўтди-ю, эти жунжикиб кетди. Овозлар кўп эди. Бу самолётлар кўп дегани эди. Осмон ҳали ҳам қора, самолётларни кўриб бўлмасди. Мамадали майорга қаради. У тош қотгандек тобора кучайиб бораётган гулдурак уриб, юракка ғулу солиб келаётган учоқларни яхшилаб кўриб олмоқчи эди.\nАскарлар ҳам турган жойларида тўхтаб, осмонга тикилишганди. Атрофни “Мессер Шмидт”ларнинг овози росмана тутиб кетганда майор Алексеевнинг ўзига ўзи гапиргани эшитилди:\n– Ҳе, онангни!..\nМайорнинг бошқа нима деганини ҳеч ким эшитмади. Учоқлар пастлай бошлади. Осмон ғира-шира ёришган, учоқларнинг чироқлари кўкни тутиб кетган, уларнинг охири йўқдек эди. Соф бошидаги учоқлар анча яқин келиб бомба ташлашни бошлади. Кейин ортдагилари қўшилди. Ёввойи чинқириқ билан бомбалар ерга ўқдек учар, юракларни ёрар, еру кўкни титратиб, ботмон-ботмон тупроқни учириб портларди. Биринчи бомбадан сўнг иккинчиси, кейин учинчиси... Одам саноқдан адашарди. Атроф-жавонибни қиёмат қўпди, олов ютди.\nМамадали нима қилишини билмай қолди. Қочсинми, турсинми? Қаерга қочади? Қаерга беркинади? Қайси томонга югурса ҳам бомбага учрайди – ҳар томонига бомбалар портлар, оёқлари ости ёрилгудек силкинарди. Худди кўкдан бомбалар ёғилаётгандек эди.\nКейин туйқус қулоқлари одамларнинг овозларини ҳам пайқай бошлади. Бақираётганлар, оғриқ азобидан фарёд чекаётганлар... Мамадали шу ёшга кириб эркак кишининг оҳу ноласи шундай бўлишини билди. Фақат аёллар йиғлайди, дод солади, деган фикрда эди. Адашган экан.\nУндан нарироқда бомбадан танаси бўлак-бўлак, лекин ҳамон тирик, бундан икки-уч дақиқа олдин майор Алексеевнинг кўзига ёмон кўринмай деб полуторка кузовига ёғоч қути юклаётган, ўн тўққиз-йигирма ёшлардаги аскар дунёни бошига кўтариб додларди. Белидан пасти, икки қўли йўқ кўкрагидан қон отилади. Мамадали даҳшатга тушди, анчагача ўзига келолмай турди. Бироз ўтиб ҳушига келгандек бўлиб ўша аскар томон юрди. Оёқлари ўзига бўйсунмасди, қадам ташлагиси келмасди. Олдинга юрарди-ю, аллақандай куч уни орқага тортаётгандек бўларди.\nДодлаётган аскар уни танимади. Кўзлари телбаларникидек аланг-жаланг, ақлдан озганга ҳам ўхшарди. Оғзидан кўпик чиқарганича тушуниксиз бақирарди. Сўнг овози бўғилди, хириллай бошлади ва бирдан тинчиб қолди. Мамадали нафас олишни ҳам эсидан чиқариб қўйганди.\n– Топволдиев, отставить! – майор Алексеевнинг бақиргани Мамадалининг ҳушини жойига қайтарди.\nМамадали тўхтаб майорга қаради. Қонли юзига тупроқ ўтирган, гимнастёркаси йиртилган майор Алексеев ғазабланганча унга қараб турарди.\n– Қўлингга қурол ол, Топволдиев! – буюрди майор. – Тез-тез қимирла!\nМамадали шоша-пиша омонатини топширган соқчилардан бирининг милтиғини олди ва майорга юзланди. Майор эса омон қолган бошқа аскарларга буйруқ беришда давом этарди:\n– Иванов, ўрнингдан тур, Иванов! Морозов! Морозов, ит эмган, қаерга қочяпсан? Тўхта! Тўхта!\nМайор камаридаги ғилофдан тўппончасини олиб, ҳавога кетма-кет ўқ узди. Қаёққадир чопаётган аскарлар таққа тўхташди. Майор баланд овозда дона-дона қилиб гапира кетди:\n– Саросимага тушишни бас қилинг! Ўзингизни қўлга олинг!\nЭнди учоқлар ҳарбий қисм биноларига бомба ташларди. Буниси даҳшатдан-да ортиқ эди. Ҳали уйқуда бўлган зобит ва аскарлар устига бомбалар ташлашар, биноларни ғишт-бетон бўлакларига айлантириб кўкка совурар, вайроналар, уюмлар, чоҳлар қазиларди. Бу талатўпдан оқ кийимдаги одамларнинг – ички кийимдаги ҳарбийларнинг омон чиқиб келиши эса мўъжиза эди. Не кулфатки, ўз улуши талабидаги ажал қаршисида мўъжиза ҳам ожиз омади чопиб вайроналардан омон чиққанлар очиқ майдонда – қисм ҳовлисида югуришар, учоқлар эса уларнинг боши узра учар, бомбалар ташлар, ажал ёғдирарди. Қонли қирғинбарот издиҳом!\nҚуролсиз аскарларни ғафлатда босиб қирғин солиш, номардлик, шарафсизлик эканини Мамадали тушунди. Шу тахлит уруш очиш пасткашлик эди. Йигирма иккинчи июн тонги шундай қонли ва шафқатсиз эди.\nКазбек. Осиё арслони Махсус


Озодлик улуғ неъмат » Навбахор тумани хокимлиги\nYangiliklar Муаллиф:\tinfo - янв 16, 2015\nМаълумки, Ўзбекистон Республикаси Олий Мажлиси Сенатининг Ўзбекистон Республикаси Конституцияси қабул қилинганлигининг йигирма икки йиллиги муносабати билан 2014 йил 14 ноябрда эълон қилинган амнистия тўғрисидаги қарори ҳеч шубҳасиз давлатимизнинг бағрикенглик ифодасидир. Мазкур қарор ижросини таъминлаш борасида туман про-куратураси томонидан назорат тадбирлари билан бир қаторда амнистия актининг қўлланилиши, унинг мазмун моҳиятини кенг жамоатчиликка етказиш борасида муайян ишлар амалга оширилмоқда.\nХусусан, ушбу қарор ижроси ҳаётга тадбиқ этилиши натижасида шу кунга қадар Навбаҳор тумани бўйича жазони ижро этиш муассасаларидан илк бор жиноятга қўл урган ўн нафар маҳкум муддатидан олдин озодликка чиқарилди. Туман прокуратураси томонидан олиб борилган назорат тадбирлари натижасида озодликка чиққан фуқароларнинг ҳар бирига биометрик фуқаролар паспортлари расмийлаштирилиб, тақдим этилди.\nПрезидентимизга, давлатимизга минг раҳмат бизни кечирганлари учун дейди,-Илёс Абдуҳалимов. -Мен эндигина йигирма ёшга тўлиб, билиб-билмай жиноятга қўл урганимдан жуда афсусдаман. Озодликка чиқиб келган кунимиздан эътиборан бизларнинг ҳар биримизни мутасадди раҳбарлар кўмаги асосида тиббий кўрикдан ўтказишди. Ҳар биримиз бир марталик моддий ёрдам пули олдик. Айни чоғда туман ҳокимлиги, туман прокуратураси, туман ИИБ, "Маҳалла” хайрия жамоат фонди туман бўлинмаси, "Камолот” ЁИҲ ва бошқа ҳамкор ташкилотлар томонидан ўтказилаётган профилактик тадбирлар орқали бизга амнистия актининг моҳияти хусусида батафсил тушунтириш ишлари олиб борилмоқда. Англаб етдимки, агар мен яна жиноятга қўл урсам менга нисбатан бошқа амнистия акти қўлланилмас экан. Мен бундан тўғри хулоса чиқардим. Энг асосийси, туман прокуратураси ҳамда "Камолот” ЁИҲ туман Кенгаши ёрдами билан Конимех иқтисодиёт касб-ҳунар коллежидаги ўқишимни тикладим ва ҳозирда таълимни учинчи босқичда давом эттирмоқдаман.\nМен Тоштемир Рўзиев 1980 йил Навбаҳор туманида туғилганман,-дейди кейинги суҳбатдошимиз.-Мен ҳам билиб-билмай жиноят кўчасига кириб қолганимдан қаттиқ пушаймондаман. Шу ўринда Муҳтарам Прези-дентимиздан, халқим ва ота-онамдан кечирим сўрайман. Янги йилни оилам, фарзандларим бағрида кутиб олганимдан жуда хурсандман. Озодлик нақадар улуғ неъмат эканини оилам бағрига келиб тушуниб етдим... Туман прокуратураси ёрдамида шахсимни тасдиқловчи биометрик паспорт олдим ва туман Ободонлаштириш бошқармасига ишга жойлашдим. Эндиликда ҳалол меҳнатим орқали фарзандларимга тўғри тарбия бериб, келажакда уларни ўқимишли инсонлар бўлиб камолга етишларига ўз ҳиссамни қўшаман. Юртимиз равнақи йўлида бор кучимни бағишлайман, деб ваъда бераман.\nҲа, бугун озодликка чиқиб келган ҳар бир фуқаронинг қалбида ватан туйғуси, озодлик ва тинчлик каби улуғ тушунчалар нақадар бебаҳо неъмат эканлиги туғён урмоқда. Энг эътиборлиси, туман прокуратураси томонидан уларнинг ижтимоий аҳволи атрофлича ўрганилиб, оила ва жамиятда мустаҳкам ўрин топишларига алоҳида эътибор қаратилмоқда. Амнистия акти қўлланилиб, озодликка чиқиб келган фуқаролар ҳамда кенг жамоатчилик вакиллари иштирокида ўтказилаётган учрашув ва давра суҳбатларида мазкур қарор моҳияти хусусида тушунтириш ишлари олиб борилмоқда.\nYangiliklar янв 04, 2016\nАмнистия акти қадимдан амал қилиб келинаётган қадриятларимизни, қолаверса,...


Қозоғистон Ўзбекистонга кўпроқ ун экспорт қила бошлади\nЖорий йилнинг 8 ойи ичида Ўзбекистон Қозоғистондан 464,6 тонна ун импорт қилган, бу ўтган йилнинг шу даврига нисбатан 25 фоизга кўпдир.\nEnergyprom.kz сайтининг хабар қилишича, Қозоғистон йил бошидан бериш Ўзбекистонга 78,4 млн долларлик ун сотган.\nҚозоғистон экспорт қилаётган маҳсулотининг 32,5 фоизини Ўзбекистонга сотади. Қозоқ унинг катта қисми эса (тақрибан 60 фоиз) Афғонистонга кетади. Жорий йилнинг ўтган 8 ойида Кобул Қозоғистондан тақрибан 855 тонна (167,2 млн долларлик) ун олган.\nЎзбекистонда 1-навли буғдойдан олинган 1 килограмм уннинг улгуржи нархи, Вазирлар Маҳкамаси қарорига мувофиқ, шу йил 15 сентябридан бошлаб 1 минг 400 сўм этиб белгиланган. Кейинчалик бу нарх "эркин қўйиб юбориш" кўзда тутилган.


“Сўйла, қораденгиз” сериалидаги Тоҳир Калелининг севгилиси ким? - 12 Февраля 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Февраль » 12 » “Сўйла, қораденгиз” сериалидаги Тоҳир Калелининг севгилиси ким?\nМазкур сериалда мард йигит – Тоҳир ролини маҳорат билан гавдалантирган актёр Улаш Туна Астепе 1988 йилнинг 1 январь куни Туркиянинг Измит шаҳрида таваллуд топган. 1999 йилда у жуда даҳшатли зилзиланинг шоҳиди бўлади ва бир-икки йилдан сўнг отасидан ҳам айрилади. Айни мана шу воқеалардан сўнг оила Истамбулга кўчиб ўтади. Мактабдан сўнг эса йигитча Меъмор Синон Университетининг театр бўлимига ўқишга киради. Ўзининг биринчи қадамини актёр 2012 йилда "Карадаи” сериалида роль ўйнаш билан ташлаган. Бу сериалда у Орхан Кара исмли қаҳрамон ролида гавдаланган. Астепенинг иккинчи йирик лойиҳаси "Ay Yapim” киностудияси томонидан суратга олинган "Оналар ва қизлар” сериали бўлди. Улаш Туна ўшандан сўнг театр, кино ва сериалларда жуда кўп ролларни ижро этди. Унинг охирги суратга тушган сериали «Рўё» деб номланади.\nАктёр 2014 йилда актриса Ойку Караэл билан бир ярим йил учрашиб юрди. Бироқ уларнинг муносабатлари узоққа чўзилмади. Ҳозирда актёр ўзини буткул каръерасига бағишлаган. Шахсий ҳаёти ҳақида ўйлашга вақти йўқ.\nКатегория: YULDUZLAR BIOGRAFIYASI / ЮЛДУЗЛАР БИОГРАФИЯСИ | Просмотров: 52 | | Рейтинг: 0.0/0


«Ёшлигимда битта хато қилганман». «Шарқ» гуруҳи аъзолари 5 йил фарзандли бўлолмагани ҳақида гапирди - 17 Ноября 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСреда, 01.12.2021, 13:36\nГлавная » 2021 » Ноябрь » 17 » «Ёшлигимда битта хато қилганман». «Шарқ» гуруҳи аъзолари 5 йил фарзандли бўлолмагани ҳақида гапирди\n«Шарқ» гуруҳи аъзолари Сарвар Акбаров ва Татьяна Зайцева турмуш қурганидан кейин 5 йил фарзандли бўлолмагани ҳақида айтиб берди.\nСарвар Акбаров бундан тушкунликка тушмаган. Улар 5 йил ичида дунё айланиб, мазза қилиб ижод қилганини таъкидлади. Хонанданинг сўзларига кўра, яқинлари уларнинг кўнглига тегиши мумкин бўлган гапларни гапирмаган.\n«Тўйимиз бўлгандан кейин, фарзандли бўлиш ҳақида ўйламаганмиз. Лекин тушкунликка тушиш бўлмаган. Сабаби биз Худога ишонганмиз. Ҳаммаси Худодан. Мазза қилиб ижод қилганмиз. Дунё айланиб юрганмиз. Вақти соати билан бўлган. Энг яхши томони яқинларимиз бизнинг кўнглимизга тегиб қолиши мумкин бўлган гапларни гапирмаган. Ҳар доим бизни тушунган. Чунки Татяна билан муносабатимиз яхши бўлган», — дейди у.\nТатяна Зайтсеванинг сўзларига кўра, ёшлигида хато қилиб қўйган. Хонанда дугоналари билан ўтирганда, ўзини она сифатида тасаввур қилмаслигини айтган. У шу гапи учун Худо унга синов берганини айтди.\n«Мен ёшлигимда битта хато қилганман. Қизлар билан ўтирганимизда ният қилганмиз. Мен келин бўламан. 3 та фарзандим бўлади. Кимдир мен уй қураман, кимдир менда 5 та фарзанд бўлади деди. Шундай қилиб ҳазиллашганмиз. Мен ўша пайтда нотўғри нарса айтганман. Мен ўзимни она сифатида кўрмаяпман. Ўзимни шундай ҳис қилганман ва Худо шундай синовларни берган. Бугунги ҳолатга келиш учун шундай синовлардан ўтиш керак эди», — дейди хонанда.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 19 | Добавил: Sherlaruz.CoM | Теги: #ahborot, #Yangilik, #news, #newsuz, #habarlar, #uznews, #xabarlar, #новости, #Yangiliklar | Рейтинг: 0.0/0


Ingliz tili – «Умид» ИДУМИ\n🔥256 марта кўрилди\nЧет элда асқотадиган инглиз тилидаги энг машҳур 100 ибора\nБиринчи президентимизнинг 2012 йил 10 декабрдаги “Чет тилларни ўрганиш тизимини янада такомиллаштириш чора-тадбирлари тўғрисида”ги Қарори иқтидорли йигит-қизлар сафини янада кенгайтириш, уларнинг халқаро кўламда илм олишга бўлган қизиқишини кучайтириш, хорижий тилларни билиш даражасини юксалтиришда муҳим дастуриламал бўлмоқда. Ушбу ҳужжат замонавий педагогик…\n02.01.2017 Инглиз тилини ўрганамиз! Фикр билдирилмаган\nУшбу саҳифа орқали ўзбек, рус ва инглиз тилларида одам танаси ташқи аъзолари қандай номланишини ўрганамиз. Транскрипция инглиз тилидаги сўзларнинг тўғри талаффуз этилишини ўргатса, видеороликлар сўзларни ёд олишга кўмак беради.\n25.12.2016 Инглиз тилини ўрганамиз! Фикр билдирилмаган


«Nokia» логотипи остида беш камерали смартфон...\n22.01.2018 01:30 0 252\n«HMD Global» компанияси ушбу йилда фин брендини янги камерафон билан яна қайта дунёга келтирмоқчи. Бу ҳақида «VTech» ўз манбасига таяниб хабар берди.\n«HMD Global» смартфон прототипини яратгани ва синовдан ўтказгани маълум, аммо уни қачондан ишлаб чиқариши ҳали аниқ эмас. Янги «Nokia»нинг тақдирини брендга эгалик қилувчи «Foxconn» корпорацияси ҳал қилади.\nБироқ экспертлар агар смартфон яратувчилари дастурий таъминот устида жиддий ишлашмаса, беш камерали қурилма муваффақият қозона олмаслигини таъкидлашмоқда. Бундай ҳолат 41-мегапикселли камерага эга «Nokia 808 PureView» билан ҳам рўй берган эди.\nТехнология 16/05, 18:33